Author Topic: Kuvia itse tehdyistä uistimista (Read 1887552 times)\n« Reply #4410 on: June 20, 2011, 18:03:42 »\ntein parille englantilaiselle ukolle muutamat tilaus vieheet. noi 2 viimesintä on yhden mallin suuraava proto aste.\n« Last Edit: June 20, 2011, 20:42:35 by Solar »\n« Reply #4411 on: June 20, 2011, 20:06:07 »\n« Reply #4412 on: June 20, 2011, 21:52:07 »\nMorjesta! Ekat 3 vaappua. http://www.aijaa.com/v.php?i=002058217951.jpg Lakkaa en noihin laittanut kun oli hitto menny piloille koko purkki!\nYlimmässä vaapussa jäi tuo nokkalenkki + muut lenkit hiiiivenen pieneks. Nooh jos sitä vaikka sais seuraaviin paremmat.\nMiten kärsiikö näitä lakkailla ihan kilikali lakalla? Kesto ei varmaan ole kovin hyvä mutta?\n« Last Edit: June 20, 2011, 21:57:38 by RoCC »\n« Reply #4413 on: June 21, 2011, 12:43:27 »\nHianoja vaappuja RoCC siitä se vaappujen teko lähtee. Kyllä mää ostasin ihan kunnon vaappulakkaa koska on noi sen verran hyvät vaaput ja kun on ekat\n« Reply #4414 on: June 21, 2011, 15:12:54 »\nJos nyt päädyt spraylakkaan niin maalit eivät tule valumaan, mutta ei tule kyllä hirveästi kyllä hauen hampailta suojaamaankaan\n« Reply #4415 on: June 21, 2011, 17:38:56 »\nJeesbox. Pitääpä muutamat vaappuaihiot ym rojua tilailla kun ajoiksi saa. Ja kunnon lakkaa. Mitäs/mistäs ootte lakkoja muitten vaapunteko rojujen kanssa tilaillu? Cabin lakka vissiin ihan laatu tavaraa. Muutamat sivut tuossa lueskellu ja mistähä mahtas saada kätevästi tuota valkeaa lakkaa? Toimis hyvin ennen maalauksia varmaankin?\n« Reply #4416 on: June 22, 2011, 12:05:11 »\nKuvan laatu vähän kusee. koittakaa saada selvää..\n« Reply #4417 on: June 22, 2011, 20:38:07 »\nNemo villitys jatkuu mulla.\nEilen koeuitossa molemmilla ekalla heitolla hauki. Tunnissa kahdeksan haukea. Kisan voitti kultanemo 5-3. Hyvä notta kelpas =)\nMuutamia kuoppia pinnassa + roskia. Mutta näitä nyt sattuu. Pääasia et kalalle kelpas.\n« Reply #4418 on: June 23, 2011, 08:40:25 »\nHyvä Kipe anna palaa vaa\nVärikartan hakemista.. "Folio-ahven" on ehkä parempi, mutta vois kait näitäki muutaman tehä.\n« Reply #4419 on: June 23, 2011, 11:28:26 »\nQuote from: Meetvursti on June 23, 2011, 08:40:25\n"Folio-ahven" on ehkä parempi, mutta vois kait näitäki muutaman tehä.\nKannattaa tehdä - tuollaista raitapapukaijaa pitää aina olla muutama pakissa, pakollista peruskamaa.\n« Last Edit: June 23, 2011, 16:31:28 by Timpe »\n« Reply #4420 on: June 24, 2011, 12:01:49 »\nMuutama hätänen sutasu juhannukseks..\n« Reply #4421 on: June 26, 2011, 19:19:33 »\nJokunen pikkupulikka valmistunut hiljakseen, normaalien vaappujen tekeminen paljon yksinkertaisempaa kuin näiden kanssa kikkailu..\n« Reply #4422 on: June 26, 2011, 20:16:40 »\nNyt o kuuhukkeli tekaissu hitusenverran komiata lutjaketta.\n« Reply #4423 on: June 26, 2011, 21:56:54 »\n« Reply #4424 on: June 27, 2011, 01:04:18 »\nTällaista perus settiä.\nKuva nyt on vähän tommoinen, mutta no nii no.\n« Reply #4425 on: June 29, 2011, 19:11:45 »\nPitkästä aikaa tuli tehtyä 60kpl erä uistimia, tuossa muutama otos.\nSärkijäljitelmiä Hauelle / kuhalle.\nRaitoja Hauelle / kuhalle.\nKirjon / taimenen heittelyyn.\n« Reply #4426 on: July 01, 2011, 14:04:03 »\nTuo Kipserin nemo villytys on tarttuvaa...\nEDIT: ekat kynäruiskulla maalatut.\n« Reply #4427 on: July 01, 2011, 14:19:03 »\nQuote from: siika! on July 01, 2011, 14:04:03\nEikä nemovillitykselle loppua näy. Näiden jälkeen tulossa taas parit. Jos keksit jotain muuta taas välillä ^^\n« Reply #4428 on: July 07, 2011, 11:54:27 »\nkesä loman hengen tuotteita minun nyrkkipajalta\n« Reply #4429 on: July 07, 2011, 11:58:06 »\nVeikieitä nuo alimmat. Vois kuvitella jigipyrstön olevan se viimeinen kiusaus kalalle.\n« Reply #4430 on: July 08, 2011, 23:47:43 »\nQuote from: jarmoankka on July 07, 2011, 11:58:06\nToimi ainakin bomberin perässä kuhalle.\nJa edelleenkin voi vain ihmetellä tuota kapulan laatua mitä täällä porukka vääntää.\n« Reply #4431 on: July 10, 2011, 18:23:28 »\nHyvä kun kehtaa laittaa tallaista, noiden jälkeen\n« Reply #4432 on: July 11, 2011, 20:02:57 »\nPIIIITKÄSTÄ aikaa Procyon Lures tehtaalla tapahtuu. Viimeiset 11cm aihiot on käsittelyssä ja ensimmäiset 3 lähtevät kuhajahtiin pian. Laitoin pojat suunnittelemaan ensimmäiset omat vaappuvärinsä. Keskellä on 6v ja alinna 4v juniorin suunnittelemat väritykset. Ylin on mun jostain kopsaama kuhaväri, jota halusin testata omassa aihiossa.\n« Reply #4433 on: July 13, 2011, 22:32:31 »\n« Reply #4434 on: July 13, 2011, 22:44:54 »\n« Reply #4435 on: July 17, 2011, 02:48:28 »\n« Reply #4436 on: July 17, 2011, 12:29:11 »\n« Reply #4437 on: July 17, 2011, 16:18:19 »\n« Reply #4438 on: July 17, 2011, 22:17:05 »\n« Reply #4439 on: July 19, 2011, 22:35:24 »


Hyvä ääniympäristö on tärkeä osa muistisairaiden laadukasta asumista\nMuistisairaiden määrän arvioidaan lähes tuplaantuvan seuraavan 30 vuoden aikana. Esteetön kuunteluympäristö ja hyvä akustiikka tukevat muistisairaan jokapäiväistä elämää ja itsenäistä arkea.\nAsiantuntijahaastattelut Tutkimukset/Artikkelit Terveydenhuolto Living space elderly care\nAalto-yliopiston arkkitehtuurin laitoksen SOTERA-tutkimusryhmä etsii yhdessä valtion toimijoiden, kuntien ja yritysten kanssa uusia ratkaisuja muistisairaiden asumiseen MonIA-hankkeessa (Monimuotoista integroitua asumista muistisairaille). Hankkeen keskeinen tutkimuskysymys on: Mitkä ovat asumisen ja asuinympäristön kehittämisratkaisut, joita tarvitaan muistisairaiden ihmisten arjessa pärjäämisen tukemiseksi ja hyvinvoinnin lisäämiseksi osana yhteisöä?\nTaustana hankkeelle on kansanterveydellinen ja -taloudellinen haaste. Alzheimer Europe arvioi vuoden 2019 raportissaan muistisairautta sairastavien henkilöiden määrän Suomessa lähes tuplaantuvan seuraavan kolmenkymmenen vuoden aikana. Muistisairaita oli Suomessa vuonna 2018 noin 96 000 ja määrän arvioidaan kasvavan 172 000:een vuoteen 2050 mennessä.\nEcophon tekee aktiivisesti tutkimusyhteistyötä ääniympäristöltään esteettömien asuin- ja työympäristöjen puolesta ja kiinnostui hankkeesta heti siitä kuultuaan.\n– Olemme olleet aikaisemminkin selvittämässä muistisairaiden asumisympäristöjä ja etenkin niiden akustisia ratkaisuja. Ääniympäristö vaikuttaa ihmisten hyvinvointiin merkittävästi. MonIA-hankkeessa tulee tämä näkökohta esiin tärkeänä tekijänä muiden muistisairaiden elämistä tukevien ratkaisuiden kanssa, toteaa Ecophonin terveydenhuollon tilojen konseptikehittäjä Jyrki Kilpikari.\nTavoitteena yhteisölliset, monimuotoiset ja inklusiiviset asumisratkaisut\nMonIA-hanketta vetää Aalto-yliopiston professori Laura Arpiainen. Hänen erityisalansa on terveyttä ja hyvinvointia tukeva arkkitehtuuri. Tutkijatohtori Ira Verma on pitkään ollut mukana palveluasumiseen liittyvissä hankkeissa ja hän toimii myös MonIA-hankkeessa diplomityötään tekevän Viivi Salmisen ohjaajana.\n– Suomessa on käynnissä samanaikaisesti sekä ikä- että palvelurakenteen muutos, mikä tekee muisti- ja ikäystävällisen suunnittelun kehittämisestä yhä keskeisempää. Muistisairaiden toimintaympäristöissä ääniympäristö ja mahdollisuus säätää virikkeiden määrää ovat tärkeitä seikkoja. Erityisesti kuulemiseen ja keskittymiseen liittyvät toiminnot vaativat taustamelun vaimentamista, Ira Verma toteaa.\nToiminta- ja asukaslähtöiselle tilasuunnittelulle selkeä tarve\nUusia asumisratkaisuja tarvitaan, sillä nykyisissä palveluasumiseen tarkoitetuissa tiloissa muistisairaana toimiminen voi Verman mukaan olla haastavaa.\n– Monissa olemassa olevissa tehostetun palveluasumisen yksiköissä on suuria, kaikuisia ja hälyisiä ruokailu- ja yhteistiloja, joiden äänimaailma voi aiheuttaa pelkoa tai ahdistusta. Tilat pitäisikin suunnitella niin, että niitä voidaan jakaa pienempiin alueisiin toiminnan mukaan. Mahdollisuus välillä vetäytyä omaan rauhaan vähentää asukkaiden levottomuutta.\nMyös rakennusmateriaaleilla, kuten ääntä vaimentavalla alakattoratkaisulla ja seinälevyillä, sekä sisustuksella voidaan vaikuttaa äänimaailmaan.\n– Monesti ikääntyneiden asumisyksiöt ovat hyvin pelkistettyjä sisustukseltaan: matot, pehmeät sohvat, tyynyt ja koriste-esineet on poistettu joko turvallisuuden tai puhtaanapidon takia. Näillä on kuitenkin vaikutusta tilojen kodikkuuteen ja ääniympäristöön, Verma huomauttaa.\nMuistiystävällisen ääniympäristön ohjetaulukosta apua suunnitteluun\nArkkitehtuurin maisteriopiskelija Viivi Salmisen ”Akustinen suunnittelu muistiystävällisessä asumisessa”- diplomityön päätavoite on kehittää olemassa olevin tietojen perusteella ohjeita muistisairaiden asumista ja hyvinvointia tukevan ääniympäristön toteuttamiseksi. Tavoitteena on myös tuoda ihmislähtöisempää näkökulmaa akustiseen suunnitteluun, huomioida asuinympäristön rooli osana hoitoa sekä tunnistaa muistisairaille suunnatun ympäristön erikoispiirteitä ja tarpeita muistiystävällisen ympäristön kehittämiseksi. Muisti- ja ikäystävällisellä asuinympäristöllä tarkoitetaan tässä työssä esteetöntä, helposti käytettävää ja ymmärrettävää ympäristöä.\n– Ääniympäristön suunnittelua ohjaavissa asetuksissa ja ohjeissa ei ole huomioitu muistisairaita, ja toisaalta muistisairaiden ympäristöjä koskevat suunnitteluoppaat harvoin käsittelevät tilojen akustiikkaa. Ohjeistus helpottaa tilannetta tarjoamalla koottua tietoa ääniympäristön suunnittelusta muistisairaille, sekä tuomalla äänisuunnittelun tärkeyden esille osana muistiystävällisiä ympäristöjä. Lisäksi se tarjoaa pohjan käytännön toteutukselle, jonka kautta voidaan muokata entistä toimivampia suosituksia ja sitä myötä rakennuksia, Salminen toteaa.\nÄäniympäristöllä merkittävä rooli hyvinvoinnin edistämisessä\nÄäniympäristön laatua määrittävät Salmisen mukaan korostetusti perinteiset akustiikkamittaukset, joihin pohjautuva suunnittelu ei kuitenkaan takaa viihtyisää ääniympäristöä: varsinkaan muistisairaalle henkilölle.\n– Vähemmälle huomiolle on jäänyt, että hyvä ääniympäristö on laaja kokonaisuus, joka koostuu muustakin kuin äänen vaimentamisesta. Siihen liittyy myös, miten ääniympäristö lopulta koetaan. Mielestäni hyvä ääniympäristö muistisairaille on esteetön, tuttu, aistiystävällinen, sekä tilan toimintojen ja käyttäjän huomioiva.\nKun ääniympäristö huomioidaan tilasuunnittelussa projektin alusta lähtien, on lopputuloksena monipuolisempi ja tasapainoisempi tilakokemus.\n– Aisti- ja ääniympäristöllä on valtava vaikutus muistisairaan henkilön hyvinvointiin ja sujuvaan arkeen. Erityisen tärkeä rooli ääniympäristöllä on kanssakäymistilanteiden tukemisessa, sillä muistisairaus tuo usein haasteita kuullun ymmärtämiseen ja keskustelujen ylläpitämiseen. Tutkimuksissa on myös havaittu ääniympäristön suunnittelun vaikuttavan muistisairaiden elämänlaatuun parantamalla unen laatua sekä vähentämällä levottomuutta, ahdistusta, käyttäytymisoireita, psykoaktiivisten lääkkeiden käyttöä sekä hoitajiin ja henkilökuntaan kohdistuvaa stressiä, Salminen summaa.\nKuvituskuva palvelukeskus Onnelanpolulta Lahdesta: Kari Palsila\nAalto-yliopiston Sosiaali- ja terveysalan rakentamisen tutkimusryhmän (SOTERA) vetämän MonIA-hankkeen tarkoituksena on tutkia ja suunnitella uusia joustavia asumisratkaisuja kotona asumisen ja tehostetun palveluasumisen väliin. Tavoitteena on tukea yhteisöllisiä, monimuotoisia ja inklusiivisia ratkaisuja sekä vähentää lievästi muistisairaiden ikääntyneiden yhteiskunnallista eristämistä. Hankkeessa ovat Aalto-yliopiston lisäksi mukana Ympäristöministeriö; Asumisen rahoitus ja kehittämiskeskus ARA; Helsingin, Jyväskylän, Porin, Porvoon ja Kirkkonummen kaupungit; HEKA Oy; Yrjö ja Hanna Kodit sekä Saint-Gobain Finland Oy / Ecophon.\nHyvä ääniympäristö turvaa muistisairaan arjen


Näin ovelasti vakoilija voi Suomessa iskeä – Asiantuntija: ”He puhuvat ohi suunsa väärälle taholle” | Maanpuolustus.net\nReactions: STI_Tactical9mm, Lepukki, Tetra ja 4 muuta\nNäitä taas joka korttelin nurkkaan:\nReactions: STI_Tactical9mm, Lepukki, Erkki ja 6 muuta\nJahhah... ennen oli Tehtaankadulla aamuisin jono kielikelloja kilpaa vasikoimassa toisiaan Novgorodille... olenko kyynikko jos oletan etta yhtaan mikaan ei ole muuttunut? Ei ole meinaan vaikea pesti 'salakuunnella' suomalaista poliittista eliittia, helvetin paljon enemman joutuu nakemaan vaivaa jos ei halua kuulla niista idiooteista pihaustakaan.\nReactions: STI_Tactical9mm, Lepukki, artti ja 4 muuta\nSuomessa on kilpailu siitä kuka ehtii ensiksi.... (voi sitten laittaa merkinnän päiväkirjaan "päivän hyvästä työstä" josta voi myöhemmin elvistellä elämäkerrassaan)\nReactions: Lone Soldier, Fremen ja Honcho\nTarjoaa niille vähän viinaa niin rehvastelu ja elvistely alkaa ja kielenkannat aukeaa...\nTaitaisi tehota kansaan nykyisin paremmin avattarina, taustakuvina ja avaussivukuvituksina nykyisin mutta oikein mainio kuva (löytyy itseltä mm luurin lukituskuvana)\nReactions: Rajajääkäri, Fremen ja Bushmaster\nReactions: STI_Tactical9mm, Lone Soldier, Fremen ja 1 muu\nJep. Pätee myös liikesalaisuuksiin, edellisessä firmassa liiketoimintaryhmän X väki aina laivaristeilyllä ensimmäisten drinksujen jälkeen alkoi kailottaa mm. tulostietoja ja kaikkea muuta mitä ei välttämättä haluaisi paljastaa kaikille, kilpailijoille nyt ainakaan.\nkyllä varmasti jossain määrin. Tänne on hyvin koottu kaikki julkinen tieto pv mittä netti tarjoaa\nOn selvää, että hyödynnetään. Useammassa lafkassa olisi sangen ammattitaidotonta porukkaa, jos ei hyödynnettäisi.\nOlisi mielenkiintoista kuulla ylläpitäjien arviota, kuinka paljon heidän tiedossaan on saitin asiaankuulumatonta hyödyntämistä.\nTänne kirjoittavan kannalta tilannetta helpottaa se, että kirjoittaminen tapahtuu enimmäkseen nimimerkeillä. Se vie tiedon analysoijalta osan aspekteista pois, kun ei voi liian helposti yhdistää, kuka sanoo mitäkin.\n"Asia ei pelkästää koske palkattua henkilöstöä – myös reserviläisiä urkitaan. Alla lyhyt kommentti maanpuolustus.net -foorumin ylläpidolta:\nKommentti (maanpuolustus.net): ”Murtautumiseen käytetyt tavat ovat olleet laidasta laitaan, suoraan palvelimeen kohdistuvaa tai käyttäjiin kohdistuvaa. Yleisin tapa taitaa olla sähköpostiin tulevat kohdistetut viestit ja haavoittuvien ohjelmistojen kaivelu palvelimelta.Käyttäjiin on myös kohdistettu ihan siviilielämässä erinäisiä lähestymisiä koskien arkaluontoisia tietoja, tästä soisi saada viestiä vähän useammin ylläpitoon. Tietojen kaivelun aktiivisuuteen vaikuttaa varmasti kohteen mielenkiintoisuus ja kohderyhmä, meidän tapauksessa kohderyhmä ja käyttäjät ovat varmasti sieltä mielenkiintoisemmasta päästä tiettyjen tahojen simillä katsottuna ja sen kyllä välillä huomaakin.”"\nNiin, joskin toki vain niissä tapauksissa joissa ei kyetä yhdistämään nimimerkkiä oikeaan henkilöllisyyteen.\nMinä en pysty paljastamaan mitään koska en yksinkertaisesti tiedä mitään. Suomessa on valmistelun seuraamista vaikeutettu jopa niin, että se haittaa äänioikeutetun tiedonsaamistakin. Se vaatisi vaivaa kerätä äänioikeutetun tietoja.\nEntinen oli/on/ja tulee varmasti olemaan vastakin oma-aloitteinen ja aktiivinen tiedotuspuolella. .\nMinä en pysty paljastamaan mitään koska en yksinkertaisesti tiedä mitään.\nSama vika, suloinen tyhmyys pelastaa.\nLuulisin että tuossa on samantyyppisiä motiiveja kuin äijänköriläitten Bangkokin matkoilla. Panemaan mennään tarkoituksella. Naisille kuvattu tapa on varmaankin helpompi ja imartelevampi (ja halvempi). Miesprostituoitujen saatavuus ja valinnanmahdollisuudet saattavat myös olla rajatummat.\nToinen seikka joka laittaa miettimään on se, että ovatko nuo ihan niin herkullisia misuja kuin turkkilaiset uroot antavat ymmärtää. Maapallon toisella lohkolla saattaa olla kiusaus vähän kaunistella tapahtunutta. Kun käy marketissa vähän keskustasta sivussa, on tumman miehen puoliso usein hiukan - no ei ihan sivuston minkkiainesta.\nTarkennuksena vielä, että en millään tavoin luokittele naisia ulkonäön tai sosiaalisen aseman perusteella. Vaikka suomalaisen miehen itsetuntoa ehkä hiukan korpeaakin, en noita panomatkoja ole ensimmäisenä tuomitsemassa. Kotiseudun kuppila saattaa olla sen verran pieni että montaa petikaveria sieltä ei ehkä löydy, ja kun ne on koluttu niin marttaseurassa saattaa viereinen tuoli jäädä vapaaksi.\nToivottavasti NATO vakoilijoita ei ikinä löydetä Suomesta, siitähän Venäjä saisi hyvän (teko)syyn aloittaa sota.\nTässä varsin ajankohtainen ashley-madison-murto omasi tunnuksia esimerkiksi mil.fi -päätteistä.\nVakoiluteemaan kuulunee myös kiristys avittamaan tiedonhankintaa ja tuo tieto on varmaan siellä herkullisten joukossa.\nMeinaan vaan että itse näen verkkohyökkäyksia olevan tämä saitin suhteen kahdenlaisia: 1) muuten vaan joku tekee kiusaa tai 2) osana ulkovallan hyökkäys/vaikutus -operaatiota.\nItseasiassa se todennäköisin ja myös vaarallisin tapa on se, jota et tuossa maininnut. Juttu nimittäin on niin, että mitä varmemmin tämä foorumi toimii, sitä enemmän erilaisia tiedonmurusia erilaisista asioista saa kerättyä ja yhdisteltyä niitä muualta kerättyihin tiedonmurusiin. No, onko se sitten hyökkäys, että seuraillaan ja myös otetaan osaa keskusteluihin? Oli tai ei, mutta uskallan sanoa että 100% varmuudella sitä on tapahtunut ja tulee tapahtumaan.\nReactions: scip10, Rajajääkäri ja Tetra\nKuinka paljon tiedusteluarvoa panisit joidenkin nimimerkillä kirjoittavien nettinaputtelijoiden juttuihin? Vaikka sinullakin on nimimerkkinä Kapiainen, niin ei meillä ole mitään takeita, että oikeasti olet PV:n palveluksessa saati, että mitä siitä organisaatiosta kirjoittelet, oikeasti pitää edes paikkaansa.\nSanoisin, että näiden meidän lätinöittemme seuraaminen saati niihin mukaan lähteminen kirjoittajana olisi kyllä aikamoista ajanhukkaa jollekin tiedustelupalvelun agentille. Voi olla, että jossain joku oikea tiedonmurunen on seassa, mutta sen löytämiseksi pitää kahlata niin paljon potaskaa läpi, että sen tiedon saa todennäköisesti jollain paljon helpommalla keinolla.\nIkävä tuottaa pettymys, kun ilmeisesti kuvittelet nyt jotakin jamesbond-hommia, mutta tuota se tiedusteluarki on kaikkialla maailmassa. Tuo on myös se asenne, mikä usein helpottaa sitä hommaa huomattavasti.\nYlipäätään tiedustelukysymys voi olla mm. asenteisiin ja niiden muuttumiseen liittyvä. Se voi liittyä esimerkiksi suomalaisten reserviläisten mielipiteeseen jostakin tietystä kysymyksestä ja sen muutokseen jne jne.\nValitettavasti ja onneksi tämän kaltaiset foorumit voivat hyvinkin vastata monenlaisiin tiedustelukysymyksiin.\nKyse ei siis ole alkuunkaan siitä, että joku seuraisi milloin joku "kapiainen" puhuu sivu suunsa. Keskustelijoiden henkilöllisyydet ja taustat ovat toisarvoisia - se riittää, että suurin osa on reserviläisiä ja tavalla tai toisella aktiivisia sellaisia.\nReactions: MeriTJ, Tetra ja Samses


EC Fan Wall Recharge by FläktGroup | FläktGroup Finland Oy\nEC Fan Wall Recharge by FläktGroup - Jälkiasennettava EC-puhallinseinä ilmankäsittelykoneisiin\nenergiakuluja jopa 50 %\nOta yhteyttä elinkaaripalveluihimme ja kysy lisää\nHelppo tapa parantaa ilmankäsittelykoneen suorituskykyä ja tehokkuutta\nLVI-järjestelmän osuus rakennuksen energiankulutuksesta voi olla jopa 40 %. Ikääntyneet koneet jäävät kauas tehokkuuden ja suorituskyvyn optimiarvoista, ja esimerkiksi vanha hihnakäyttöinen puhallin on huomattava kulutusta lisäävä tekijä.\nFläktGroupin jälkiasennettavan EC-puhallinseinän avulla voit jopa puolittaa energiakulut - luultavasti helpoin tapa pienentää merkittävästi rakennuksen hiilijalanjälkeä!\nSopii mihin tahansa ilmankäsittelykoneeseen\nUseampi puhallin varmistaa järjestelmän toimintavarmuuden\nJopa kaksi kertaa suurempi ilmavirta vastaavankokoisessa konelohkossa\nAsennus jopa 3 päivässä\nEC Fan Wall Recharge -puhallinseinällä voit säästää ilmanvaihtojärjestelmän energiakuluissa jopa 50 %\nHuippuluokan puhallintekniikka ja toimintavarmuus\nModernisoimalla ilmankäsittelykoneen useita puhaltimia sisältävällä EC Fan Wall Recharge by FläktGroup -puhallinseinällä järjestelmän toimintavarmuus paranee. Jos yhteen puhaltimeen tulee vika, muiden\npuhaltimien ansiosta ilman virtaus ei lopu.\nEC-puhallinseinällä saadaan samassa konekoossa aikaan jopa kaksi kertaa suurempi ilmavirta ja sen myötä terveellisempi sisäilma verrattuna siihen, että asennettaisiin vanhanaikaiset ja pienitehoiset hihnavetoiset puhaltimet entisten tilalle.\nIlmankäsittelykoneen korvaaminen uudella vie yleensä useita viikkoja. Sen sijaan järjestelmän modernisointi EC Fan Wall Recharge by FläktGroup -puhallinseinällä voidaan tehdä jopa vain kolmessa päivässä, jolloin häiriö ja haitat ovat mahdollisimman vähäiset.\nEC Fan Wall Recharge by FläktGroup -puhallinseinä voidaan jälkiasentaa mihin tahansa ilmankäsittelykoneeseen riippumatta sen merkistä, iästä tai koosta. Puhallinseinä on myös nopea ja helppo mitoittaa.\nOta yhteyttä elinkaaripalvelutiimiimme\nEnergiansäästölaskelma perustuu seuraaviin ominaisuuksiin:\nMoottorin teho: 5.5 kW\nIlmavirta: 10.000 m3/h\nKäyttöaika: 20 tuntia/vrk\nPienennä rakennuksesi hiilijalanjälkeä\nLataa EC Fan Wall Recharge by FläktGroup -esitelehtinen\nFläktGroup on Euroopan markkinajohtaja kaikenlaisiin kohteisiin soveltuvien, älykkäiden ja energiatehokkaiden sisäilmajärjestelmien ja kriittisten tilojen ilmanvaihtoratkaisujen toimittamisessa. Tarjoamme asiakkaillemme innovatiivista teknologiaa, korkeaa laatua ja erinomaista suorituskykyä, joiden takana on yli vuosisadan ajalta kertynyt kokemus alalta.\n"CARE by FläktGroup" -konseptimme avulla tarjoamme elinkaaripalveluja ilmankäsittelyjärjestelmällesi. Mitä tahansa tarvitsetkin, palveluratkaisumme ja ammattitaitoiset asiantuntijamme auttavat sinua varmistamaan järjestelmällesi luotettavan toiminnan ja parhaan mahdollisen suorituskyvyn.\nCARE by FläktGroup


27082012 maanantai; takaolkaa, selkää ja vatsaa | Päivi Kaarto\n27082012 maanantai; takaolkaa, selkää ja vatsaa\n27.8.2012 Päivi Tykkää\nIltaa. Tänään oli siitä erikoinen päivä, että a) nukuin pommiin ja b) en mennyt suoraan salille duunin jälkeen. Niin, voitte kuvitella, että oli kiva herätä siihen aikaan kun olisi pitänyt olla jo duunissa :o no silleen kun kunnolla nukkuu pommiin, sitä ei viitsi edes kovin kiirehtiä enää, joten aika chillisti keitin kahvit ja kampasin naamani ennenkuin lähdin ;) Noooh, noin tunnin myöhässä menin, mut onneksi mulla on reipas oppari joka oli alkanut jo hommiin ennen mun saapumista ja joo, tottakai siellä oli myös kokenut hoitaja avustamassa ja lääkäri läsnä, joten kukaan ei jäänyt huonolle hoidolle tänäänkään ;)\nMutta sitten, mun vapaapäivä 3.9 peruuntui. Kuinka yllättävää, mä niin arvasin, ettei meidän lääkärille sovi kuka tahansa avustajaksi, joten hän vaati että minä olen hänen kanssaan. Juh, no diilasin sitten itelleni vapaaksi perjantain 14.9 ja sehän vain passaa ;) ois ollut iltavuoro ja illalla kaverin synttärijuhlat, joten se kävi oikeastaa paremmin kuin hyvin :) jee! Salisuunnitelmat ei sen sijaan mennyt persiilleen sen vuoksi, että nukuin pommiin, itse asiassa ne eivät menneet ollenkaan persiilleen vaan juuri niinkuin olin suunnitellutkin. Pikku emännällä oli tänään kuviskerho, se pikkuinen on jaksanut käydä siellä jo monta vuotta :) Tänäänkin hän sai opettajalta kehuja tekemästään savityöstä ja olihan se hitto vieköön hieno kahdeksan vuotiaan tekele. Kerho kestää kaksi tuntia, joten ehdin hyvin salille sillä välin. Ainut miinus tässä kuviossa oli se, että sali on tohon aikaan ihan nuijalla lyöty ja mä en diggaa sitten niin yhtään mennä sinne silloin kun siellä hädin tuskin mahtuu kääntymään :o kele sentäs. Mutta onni onnettomuudessa, mulla on tämä viikko chilli viikko, eli rentoa pumppailua, ei naama irvessä vääntöä. Tänään siis annoin mennä aika rennosti. Kaivoin myös treenikassin uumenista mun vetokoukut pitkästä aikaa ja nehän hitto vieköön pelitti mukavasti, jei! Tänään siis pumppailin:\n– takaolat alataljassa\n– kapee alatalja\n– kapee ylätalja\n– levee ylätalja\n– vatsarutistukset pallon päällä\n– vatsarutistukset lisäpainolla\n– hooverit lisäpainolla 15 kg\nEipä siinä kummosempia sitten. Saunaan ja hakemaan emäntää :) mun nöpi nyyssönen <3\nIltapala: teetä, hedelmiä, uunivoikkareita ja ehkä vielä vähän jogurttia ;)\nEilen sain s-postia valkultani. Hän käski mut Lahteen tsiigaa kisoja. Kaippa se on lähdettävä. Ei siinä etteikö olisi siisti mennäkin, mutta mulla on aina se ongelma, että mihin mä laitan koirat hoitoon jos ja kun teen pidemmän retken jonnekin. Noooh, eiköhän se järjesty ja sunnuntaina ajattelin käydä Lahdessa :) uu jee. Oli semmoinen kehoitus, että katso sillä silmällä menoa siellä, että kohta olet itsekin lavalla :o uu, nyt alkoi puntit tutisemaan… oikeesti, heti tuntee perhosia vatsassa kun alkaa tilanne konkretisoitumaan, että tässä tosiaan ollaan menossa kohti BF kisoja kovaa vauhtia. Hitto… ei kun lisää treeniä vaan, mä oon tällä hetkellä aika helvetin motivoitunut tähän hommaan. Mä en tod aijo mennä nolaa itseäni sinne lavalle, näyttelemään jotain olematonta kuntoa :o pakko tahkota ihan erkkinä :)\nTänään alkaa sitten sosiaaliporno, eli BB 2012. Mun harmikseni se tulee tänään 24/7:lta ja niin alas en aijo vieläkään vajota, että maksaisin siitä, joten tyydyn kohtalooni ja katson koosteen vasta huomenna. Melkein olin jo popcornit paukutellut ja muut mätöt kantanut telkun eteen (vähän ehkä nyt liioittelen ;) ) kun tajusin, että ei helvettiläinen, sehän tulee vasta huomenn Subilta :o grah! No kestän ehkä vielä huomiseen ;)\nNyt iltapalat nassuun ja kohta bunkkaan :) Treeni-iloa för alla!\n28082012 tiistai; olkapäitä ja rintaa


Etusivu > Resurssi >Videoeditointi >Kuinka parantaa videota\nYleensä, kun saat teräväpiirtoisen tai jopa 4K-teräväpiirtovideon, saatat haluta löytää vastaavan laitteen, jotta voit nauttia videosta paremmin. Sen sijaan, jos sinulla on laite, jolla on suuri näytön tarkkuus, voit myös mieluummin käyttää sitä HD / 4K UHD -elokuvien tai -esitysten katseluun. Ei kuitenkaan ole helppoa löytää parempia korvaavia videoita jo lataamillesi videoille.\nTarvitset tässä tilanteessa tehokkaan videonvahvistimen hioa videoitaja parantaa kuvan ja äänen laatua. Joten aiomme esitellä sinulle 3 menetelmää ja näyttää, kuinka näitä työkaluja käytetään askel askeleelta.\nOsa 1. Laadukas video helpoin videonparannin\nOsa 2. Käytä VLC-soitinta videoiden parantamiseen\nOsa 3. Lisää videon tarkkuutta FFmpegillä\nOsa 4. Upscaling Video -sovelluksen usein kysytyt kysymykset\nJos etsit ammattimaista videonvahvistinta, sinun ei pidä hukata Aiseesoft Video Enhancer, kaikkien aikojen paras videonparannusohjelmisto. Sen avulla voit parantaa videon laatua ja tuoda sinulle elävän kuvan vaikutuksen. Videotarkkuuden lisäämisen lisäksi se voi myös auttaa korjaamaan kameran tärinän aiheuttaman epäselvän ongelman. Joten sinun ei tarvitse enää huolehtia tärisevästä kädestäsi.\nToinen upea toiminto Aiseesoft Video Enhancer tarjoaa sinulle videon muokkauksen, jolla voit kiertää tai kääntää videota haluamallasi tavalla. Voit myös leikata ja rajata videon helposti. Sen avulla voit jopa lisätä teksti- / kuva-vesileiman videoosi tarvittaessa. Kuulostaa hämmästyttävältä, eikö?\nKorkealaatuinen videolaatu ja lisää video- / äänitehosteita, mukaan lukien 3D.\nVie 1080p HD / 4K UHD -videoita missä tahansa muodossa.\nTehokkaat muokkausominaisuudet videoiden kiertämiseen, leikkaamiseen, yhdistämiseen ja rajaamiseen.\nOptimoi kirkkaus / kontrasti ja poista videomelu automaattisesti.\nVähennä videon tärinää saadaksesi vakaan videotiedoston.\nJa tätä ohjelmaa on erittäin helppo käyttää. Tässä on vaiheet videon parantamiseksi Aiseesoft Video Enhancer.\nLataa ja asenna tämä ohjelmisto tietokoneellesi.\nKäynnistä juuri asentamasi videonvahvistin. Napsauta sitten Lisää tiedosto -painiketta ja valitse video, jonka haluat skaalata.\nEtsi ja paina Parantaa -painike, joka on Lisää tiedosto painiketta.\nNyt voit päättää kuinka parantaa videosi laatua. Voit valita neljä vaihtoehtoa: hyvälaatuinen tarkkuus, optimoi kirkkaus ja kontrasti, poista videokohina ja vähentää videon tärinää. Jos joudut vain parantamaan tarkkuutta, valitse ensimmäinen yllä oleva ruutu. Ja älä unohda käyttää.\nPalaa nyt takaisin päärajapintaan. Napsauta Asetukset vieressä Profiili. Voit muuttaa tarkkuutta, kehysnopeutta, videon bittinopeutta jne. Korkeammaksi tarpeidesi mukaan.\nNapsauta lopuksi painiketta Muuntaa -painiketta oikeassa kulmassa aloittaaksesi muunnoksen. Odota, kunnes muunnos on tehty.\nSen lisäksi, että VLC on mediasoitin, se voi todella auttaa sinua yksinkertaisen videonparannuksen avulla. Jos olet jo asentanut VLC: n tietokoneellesi etkä vaadi paljon, riittää, että parannat videota VLC: n tarjoamalla efektiominaisuudella. Noudata alla olevia ohjeita videon parantamiseksi.\nAvaa videotiedosto VLC Media Player -sovelluksella. Napsauta sitten Työkalut valikkopalkissa ja valitse Vaikutukset ja suodattimet. Tai voit yksinkertaisesti napsauttaa Säätää -kuvaketta ikkunan alaosassa.\nNavigoida johonkin Video Effects -välilehdellä ja ota käyttöön asetukset, joita haluat muuttaa tarkistamalla niiden edessä olevat valintaruudut. Sitten voit liikuttaa liukusäätimiä muuttaaksesi sävyn, kirkkauden, kontrastin, säteen jne. Arvoa. Voit aina peruuttaa muutokset poistamalla kunkin ruudun valinnan.\nKaikki muutokset näkyvät heti. Voit esikatsella tehosteen samanaikaisesti. Säätämisen jälkeen, kiitos Säästä muutoksesi.\nViimeinen työkalu, jonka aiomme jakaa kanssasi, on FFmpeg, joka on ilmainen ja avoimen lähdekoodin ohjelmistoprojekti, joka perustuu komentoriveihin. Se pystyy käsittelemään multimediatiedostoja ja -virtoja. Voit käyttää sitä muuntaa, muokata ja skaalata / pienentää videoita muutamalla komennolla. Mutta aloittelijoille voi olla hieman vaikeaa ymmärtää, miten se toimii.\nAsenna FFmpeg tietokoneellesi oikein ja aloita Komentorivi.\nJos haluat skaalata videon 1080p: ksi, kirjoita:\nffmpeg -i input.mp4 -vf scale = 1920x1080: liput = lanczos output_1080p.mp4\nParanna 4K-videota syöttämällä:\nffmpeg -i input.mp4 -vf scale = 3840x2560: flags = lanczos -c: v libx264 -esiasetettu hidas -crf 21 output_compress_4k.mp4\n1. Mitä tarkkuus tarkoittaa?\nTeräväpiirtovideo, joka tunnetaan myös nimellä HD-video, on korkea resoluutio ja laatu. Tavallisille teräväpiirtovideoille meillä on 720p, 1080i, 1080p ja 1440p. Mutta nämä eivät ole korkeinta resoluutiota. Toistaiseksi erittäin teräväpiirtovideo, kuten 4K-video ja jopa 8K-video, voi toimia tehokkaammin kuin tavallinen teräväpiirtovideo.\n2. Kuinka korjata epäselvä video?\nVoit käyttää Aiseesoft Video Enhancer ongelman korjaamiseksi. Ota vain käyttöön Erinomainen tarkkuus, optimoi kirkkaus ja kontrasti että Poista videosignaali vaihtoehtoja, kun parannat videota. Se voi auttaa sinua tekemään epäselvästä videosta selkeämmän.\n3. Voiko HandBrake-tasokas video?\nKuten HandBraken virallisissa asiakirjoissa sanotaan, et saa mitään parantamalla HandBrake-sovellusta. Tiedoston kokoa on vaikea hallita. Joskus saatat jopa saada videon, jonka laatu on heikompi, mutta suurempi.\nKun olet lukenut yllä olevat menetelmät, näet, että se on kätevintä ja hyödyllistä videoiden skaalausohjelmisto on Aiseesoft Video Enhancer. Verrattuna VLC: hen ja FFmpegiin, se on paljon ammattimaisempi ja helpompi käyttää. Kaikki säädöt tehdään automaattisesti, joten sinun ei tarvitse yrittää kovasti löytääksesi parhaan mahdollisen sävyn, kirkkauden ja kontrastin.\nJoten, miksi et lataa videonparanninta ja kalliita videota juuri nyt? Ota rohkeasti yhteyttä, jos sinulla on kysyttävää.\nArvostelu: 4.6 / 5 (perustuu 133-äänestyksiin)Seuraa meitä


Mathilda Wreden muotokuva, 1896 - Eero Järnefelt (1863 - 1937)\nEero Järnefelt on tässä muotokuvassa pyrkinyt yksinkertaistettuun ja kaikesta pakonomaisuudesta vapaaseen ilmaisuun. Perhetuttavan, ja monien aikalaisten suuresti kunnioittaman Mathilda Wreden muotokuvassa hän on yltänyt hienoon lopputulokseen. Hillitty, tiukasti totuudellisuudessa pysyvä kuva tekee täyttä oikeutta samoja ominaisuuksia korostaneelle mallille. Taiteilija maalasi teosta kevättalvella 1896, kun Wrede oleskeli Järnefeltien vieraana Hausjärvellä. Arvostettua vierasta kävivät päivittäin kuuntelemassa milloin Juhani Aho, milloin Magnus Enckell tai Sigrid Söderhjelm. Aamupäivät oli kuitenkin varattu yksinomaan Eero Järnefeltille, joka ikuisti kankaalle mallinsa sielukkaan hahmon ateljeen virkaa toimittavassa suuressa tuvassa.\nOnni Okkonen on luonnehtinut muotokuvaa osuvasti varhaisrenesanssin pyhimysnaisten sukulaiseksi. Säälivä myötätunto ja uhrautuvuus kuvastuvat vaatimattomasta hahmosta vähäeleisinä, mutta sitäkin uskottavampina. Mutta samalla kun Mathilda esiintyy kuvassa roolinsa mukaisena vankien ystävänä, rakkauden ja myötäelämisen papittarena, hän herättää vaikutelman myös ylväästä ja henkisestä aristokraatista. Ester Ståhlberg muisteleekin Mathilda Wredestä kirjoittamassaan kirjassa, että Järnefelt olisi mielellään maalannut mallistaan toisenkin muotokuvan "herraskartanon neitinä hevosineen ja koirineen". (Suomen taide, Kultakausi - Markku Valkonen, Olli Valkonen, WSOY)\nMathilda Wrede (8.3.1864 Vaasa - 25.12.1928 Helsinki)\n"Minun on mentävä omaa tietäni omalla tavallani niinkuin näen ja ymmärrän olevan Jumalan tahdon. "Esikoisoikeuttani" - sitä että koetan elää elämänkatsomukseni - sitä en koskaan vaihda maallisten etujen suurimovelliin!"\nMatti Haapojan yhteydessä on muistettava Mathilda Wrede. Hän on ollut mitä ihmeellisin ja kunnioitettavin ihminen Suomen historiassa. Hieno suomenruotsalainen, aatelinen nainen, vapaaherratar ja paronitar, kansainvälinen legenda, protestanttinen "iloinen pyhimys", sisälähetystyöntekijä, vankilaevankelista ja vankien inhimillisen kohtelun puolestapuhuja, joka halusi olla kaikkien vankien, vähäosaisten ja pakolaisten ystävä. Wrede kuljetti mukanaan uskonnollista sanomaa, ja yritti saada vankiloissa pahimmatkin murhamiehet, kuten Haapojan, synnintuskiin ja kääntymyksen tielle, Jeesuksen puoleen. Mathilda Wredeä arvostettiin niin kotimaassa kuin laajasti ulkomaillakin. Häntä pyydettiin puhujaksi ulkomaisiin vankeinhoitokongresseihin mm. Venäjälle ja Englantiin.\nVaasan läänin kuvernöörin Carl Gustaf Fabian Wreden ja Eleonora Glansenstjernan tytär Mathilda Wrede syntyi suurperheen nuorimpana - lapsia oli kaiken kaikkiaan yksitoista, kaksi pojista kuoli jo pienenä. (Tulkoon ohimennen mainituksi, että hänen isänsä nimitti virkaansa "Kauhavan ruman vallesmannin", Adolf Hägglundin, laittamaan kuriin puukkojunkkareita.) Mathilda jäi orvoksi äidistään alle vuoden ikäisenä. Äiti kuoli saman vuoden joulupäivänä ja isosisko Helenasta tuli äidin korvike. Wreden perheellä oli tuolloin kaksi kotia, Vaasan kuvernööri-talo ja Anjalan kartano, jossa vietettiin kesät. Kymmenenvuotiaana Mathilda aloitti Rabbelugnin kartanon suomalaisen kansakoulun ja vuoden päästä hän siirtyi Haminan yksityiseen tyttöpensionaattiin, jossa hän opiskeli mm. kieliä.\nYhteiskunnallinen asema näkyi nuoren naisen kasvatuksessa: perheen kotikieli oli ruotsi, mutta Mathilda osasi myös ranskaa. Kuvernööri-isä johdatteli tyttärensä Vaasan säätyläisten seurapiireihin, mutta ensi huuman jälkeen Mathilda kyllästyi juhlivaan elämäntapaan, joka tuntui hänestä tyhjänpäiväiseltä. Hänen kotonaan Vaasassa kävivät kuvernööriä pienissä remonteissa auttamassa vangit ja tämä kuvernöörin rohkeus hämmästytti vaasalaisia. Mathildalla oli siten jo hyvin nuorena mahdollisuus tavata ja nähdä ensimmäiset kerrat vankeja, ja se, miten vaikeissa oloissa vangit joutuivat elämään.\n- Kuinka seppä saattaa tehdä noin? Miksi mies sidotaan kahleisiin?\nPieni tyttö seisoo pajan edessä katsellen kuinka seppä muotoilee rautaa. Samassa pajan eteen ilmestyy harmaapukuinen mies, jota vartija taluttaa. Vartija ojentaa sepälle jalkaraudat. Seppä asettaa raudat miehen nilkan ympärille ja niittaa ne kiinni ketjuineen. Tapahtumaa seuraava ja ihmettelevä lapsi on Mathilda Wrede.\nKerran hän näki unen, jossa vanki tuli hänen luokseen, raudat käsissä ja jaloissa. - Tule auttamaan meitä! Kerro hänestä, joka vapauttaa, onneton vanki pyysi. Mathilda järkyttyi. Oliko tämä Jumalan kutsu? Hän avasi Raamattunsa. - Niin Herra sanoi minulle: "Älä sano: 'Minä olen nuori', vaan mene, kunne ikinä minä sinut lähetän, ja puhu kaikki, mitä minä käsken sinun puhua". Jer. 1:7 (VKR)\nJo vuonna 1883, 19-vuotiaana Mathilda koki väkevän, uskonnollisen herätyksen, ja kuvernöörin talossa korjaustöitä tehneen vangin ehdotuksesta Wrede lupautui kertomaan kääntymisestään muille vangeille. Hän otti elämänsä tärkeimmäksi kutsumukseksi ja tehtäväksi rikollisten sielunelämän tervehdyttämisen ja hengellisen rikastamisen.\nKutsumus oli niin vahva että Mathilda valitsi naimattomuuden. Yksi torjutuista kosijoista oli pietarilainen paroni, evankelista, kristillisen ylioppilasliikkeen vaikuttaja ja valtiopäiväedustaja Paul von Nicolay (1860 - 1919), josta tuli Mathildan elinikäinen ystävä ja uskottu. Läheisiin kuului myös Matti Haapoja, murhamies, joka istui tuomiotaan Turun Kakolassa. Herätyksensä jälkeen Mathilda Wrede aloitti Jumalan sanan levityksen vangeille kahdenkeskisissä keskusteluissa.\nWrede koki vankien sielunhoidon työksi, johon Jumala oli hänet kutsunut. Toiminnan alku oli jo siis poikkeuksellinen: säätyasemansa puolesta ei ollut itsestään selvää, että Wrede osasi suomea, ja ylipäänsä 18-vuotias kuvernöörin tytär ei ollut kärkipäässä todennäköisten vankilavierailijoiden joukossa. Edustivathan Mathildan kohtaamat ihmiset, kuten Karsta-Jaakko, Helapää-Heikki tai Eijer-Hurmaaja, aivan toista maailmaa.\nUskoon tultuaan Mathilda Wrede alkoi täyttää Jeesuksen käskyä käydä katsomassa sairaita ja vankeja niinkuin itse olisitte vankina. Wreden poikkeuksellisen työn käynnistymistä edistivät vankeinhoidon ylimmän johdon suositukset sekä suhteet muiden muassa kuvernööreihin, jotka saattoivat myöntää vierailulupia vankiloihin. Toiminta alkoi Vaasan lääninvankilasta ja ulottui sitten maan muihinkin vankiloihin. Mathildaa tuki silloinen vankeinhoitohallituksen ylitirehtööri Adolf Grotenfelt. Hän halusi kehittää vankiloita kasvatuslaitosten suuntaan.\nVankeinhoidon ylitirehtööri Adolf Grotenfeltin vuonna 1884 antama valtuutus, jolle R. A. Wrede antoi selustatukea, avasi vankilan portit silloinkin, kun esimerkiksi vankilapappien asennoituminen vapaaehtoisiin ei ollut erityisen lämmin. Mathildan vankilavierailut alkoivat vankeinhoitohallituksen luvalla 1884. Varsinaiset vankilakäynnit Mathilda aloitti 1885 Lappeenrannasta ja Viipurista. Hän vietti runsaasti aikaa myös Suomen suurimmassa vankilassa Turun Kakolassa. Mathilda Wrede sai jopa senaatilta vapaalipun junamatkoihin rajoituksetta Suomessa.\nInnokkaana ja kokemattomana Mathilda piti aluksi julistusta tärkeimpänä, mutta ajan myötä ja muihinkin vankiloihin päästyään hän alkoi nähdä keskustelun merkityksen. Hän huomasi, että vankilan ankeiden sellien asukkaat kaipasivat keskustelua ja kuuntelua. Ja tutustuttuaan lähemmin vankien oloihin hän myös alkoi toimittaa heidän ja heidän perheittensä asioita, välitti viestejä ja apuakin. Ja nopeasti hän saavutti vankien luottamuksen. Asetelma oli kieltämättä merkillinen. Nuori aatelisneito alkoi käydä tapaamassa paatuneita rikollisia. Hänen herttainen olemuksensa ja välitön uskonnollisuutensa ovat olleet tärkeät avaimet vankien sydämiin.\nWrede pyrki edistämään raittiutta, ja pian toimintaan tuli mukaan myös sosiaalisen työn piirteitä. Hän keskusteli vankien kanssa uskonnollisista kysymyksistä, piti puhe- ja raamatunselitystilaisuuksia, jakoi vangeille uskonnollista kirjallisuutta ja kävi näiden kanssa kirjeenvaihtoa. Wrede alkoi avustaa vankeja myös valitusten ja armahdusanomusten tekemisessä. Vapautuville hän hankki vaatteita, työkaluja ja rahaa ja auttoi usein myös työpaikan hankkimisessa.\nMathilda toimi aktiivisesti parantaakseen vankien oloja ja lievittääkseen heidän henkistä kärsimystään. Hänen mukaansa yhteiskunnan ei pitäisi kostaa rikollisille pitämällä heitä kurjissa kopeissaan vaan jokaiselle tulisi antaa myötätuntoa ja mahdollisuus muuttaa tapojaan. Teeskentelemätön, iloinen ja rohkea tyttö järkytti sukunsa ja seurapiirit. Mathilda antautui Jumalan kutsulle ehdoitta. Kaikki palveli vankien ja vähäosaisten auttamista. Mutta hän ei "uhrautunut". Taisteluita - tuskaisiakin - riitti, mutta vankien elämän muuttaminen tuotti niin suuren ilon, että se antoi voiman jatkaa. Mathildasta on kirjoitettu:\n"Tuskin kukaan, joka tutustui häneen, voi olla ihmettelemättä hänen henkensä voimakkuutta, laajuutta ja ylevyyttä. Hän eli varattomana, mitään itselleen pyytämättä, yksinomaan antavana ja onnellisena siitä, että hän niin laajalti sai palvella kärsiviä ihmisiä ennen kaikkea tukien heitä henkisesti. Hän ei uhrautunut vaan hän kulki riemukkaana läpi elämänsä antaen kaikkensa."\n1890-luvulla Wredeä alettiin kutsua kunnianimellä "Vankien ystävä". Hän sai puolivirallisen aseman vankeinhoidossa. Wreden vaikutus vankeihin oli suuri ja monet kääntyivät uudelle tielle. Vankityön ohessa Mathildan ystäväpiiriin kuului monia suuria aikalaisvaikuttajia, mm. Järnefeltien perhe ja Juhani Aho. Mathilda Wrede tuli tunnetuksi myös eläintensuojelijana ja kasvissyöjänä aikana, jolloin useimmat ihmiset eivät tällaisista asioistakaan olleet kuulleetkaan koskaan mitään.\nJotta Mathilda Wreden työn vapaaehtoisuudesta huolimatta, eräänlainen ammattimaisuus tuli selkeästi esille, hän teki itselleen vankilatyötään varten jäyhähkön ja vaatimattoman, omatekoisen virkapuvunkin. Virkapukunsa kanssa hän kantoi yksinkertaista korua, jossa oli teksti "Armo ja rauha".\nMathilda Wrede oli varakasta sukua ja pystyi myös taloudellisesti avustamaan vankien perheitä. Hän vei vankiloihin sekä leipää että läsnäoloaan tsaarinvallan aikana, jolloin olot vankiloissamme olivat äärimmäisen karut. Tässä työssään hän joutui rikkomaan monia rajoja naisena, aatelisena ja pelastussanoman julistajana. Hän oli nuori, naimaton nainen, joka ylitti ajan yleiset sopivaisuussäännöt kahdenkeskisillä tapaamisilla miesvankien kanssa. Mathilda Wrede oli taistelijaluonne, rajojen rikkoja, joka ei suostunut omaksumaan sitä ahdasta naisen roolia, jota hänelle tarjottiin. Työssään hän onnistui saamaan myös useita kaikkein vaarallisimmista vangeista uskoon.\n"Mathilda Wrede oli toisenlainen kuin sen aikaiset vankilaviranomaiset, joiden tehtävänä oli parantaa vanki pahoista tavoistaan kurin, kovan työn ja katumuksen kautta. Mathilda puhui vangeille armahtavasta Jumalasta, joka rakastaa syntistä ihmistä. Se oli monille elämän varjopuolella eläneille vangeille vapauttavaa evankeliumia.\nMathilda Wrede kohteli vankeja kunnioittavasti ja tasa-arvoisesti, jopa niin, että kun vangin oli seisottava vieraan läsnä ollessa, Mathildakin seisoi, päivät pitkät, jokaisen vangin luona viipyessään, niin että illalla hänen jalkansa olivat seisomisesta turtana. Ja jos vanki tarjosi hänelle likaisesta mukistaan juotavaa, Mathilda joi, tai söi vangin tarjoaman leivän palan, ehkä ainoan sinä päivänä."\nNeiti Wreden totinen ja hellästä, kristillisestä sydämestä lähtenyt kristillinen keskustelu wankien kanssa waikutti niin lumoawasti, että melkein jokainen kyynelsilmin ja liikutetulla mielellä lähti wankilan kirkosta, jossa neiti Wrede heitä puhutteli.(12.09.1885 Suomalainen Wirallinen Lehti no 211)\nVankeinhoidossa oli vallalla edistyksellinen suuntaus, jonka mukaan vangin ajateltiin olevan parannettavissa rikollisista taipumuksistaan uskonnollisen kasvatuksen ja työnteon avulla. Toiminta jatkui eri puolilla maata 30 vuotta kunnes yksityiset tapaamiset vankien kanssa kiellettiin 1913. Tämän jälkeen Mathilda Wrede pyrki edistämään kansainvälistä rauhantyötä. Viimeisinä vuosinaan hän myös julisti ja saarnasi useissa tilaisuuksissa Suomessa ja ulkomailla, ja suuntasi auttajantyönsä venäläisten emigranttien pariin.\nMathilda ja Matti - rakkaat ystäwät\nMathilda Wrede ja Matti Haapoja kohtasivat toisensa ensimmäisen kerran Helsingissä, Katajanokan vankilassa, jossa Haapoja oli vuonna 1890 Maria Jemina Salosen murhan vuoksi tutkintavankeudessa. Aluksi Mathildaa ei haluttu päästää tapaamaan Haapojaa, sillä pelättiin hänen turvallisuutensa puolesta. Tähän Mathilda totesi vain tyynen ylväästi: "Jumala, jonka asioilla kuljen, kantaa minusta vastuun, ette te". Niin tapaaminen sitten onnistui.\nOn ymmärrettävää, että ensimmäinen kohtaaminen oli tunnelmiltaan jäykkä ja Haapojan puolelta vihamielinen. Haapoja kyllä tunnisti tämän kuuluisan vierailijan, ja totesi suorasukaisesti Mathildalle, että tämän isä oli komea, mutta tytär laiha ja ruma. "Millainen nenäkin teillä on!" pilkkasi Haapoja. Mathilda Wrede ei lannistunut tästä, vaan vieraili tämän jälkeen useita kertoja Haapojan luona.\nOn väitetty, että Matti Haapoja ei olisi hirveästi arvostanut Wreden pyrkimyksiä, vaan piti tätä uskoon hurahtaneena vanhanapiikana, joka yritti vankityön kautta hakea kuivettuneeseen elämäänsä edes jotakin sisältöä. Joka tapauksessa, Mathilda alkoi saada Haapojan tunteet liikkeelle.\nKun neiti Wrede oli hänelle antanut raamatun, johon hän itse oli kirjoittanut: "Matti Haapojalle ystävältä Mathilda Wredeltä", oli Haapoja wiitannut kirjoitukseen ja syvästi liikutettuna kysynyt: "Kuinka te woitte tahtoa olla ystäwä sellaiselle ihmiselle kuin minulle?"(23.10.1890 Päivälehti no 246)\nMatista tuli pian Mathildalle hyvin tärkeä ja hän halusi erityisesti pelastaa Matin sielun kadotuksen kuilusta. Varmasti myös Mathildasta tuli Matille hyvin tärkeä, toihan tämä jo puuduttavaan vankilan arkeen äärimmäistä vaihtelua. Sanomalehdistössä Mathilda Wrede sai laajaa julkisuutta murhaaja Matti Haapojan vaiheiden yhteydessä. Uutisnälkäinen lehdistö kuvaili hänen ja Haapojan tapaamisia. Tapaamiset jatkuivat Katajanokan jälkeen Kakolassa, kun Haapoja siirrettiin sinne.\nKerrotaan, että kun Matti Haapoja karkasi Kakolasta, niin hän oli jättänyt jälkeensä kirjoitetun viestin, jonka mukaan häntä harmitti paossaan vain se, että "mitähän se Mathildakin tästä sanoo".\nTämä elämänsä muiden hyvinvoinnille ja laupeudentyölle pyhittänyt nainen piti yöpöydällään Matti Haapojan valokuvaa aina päiviensä loppuun asti.\n"Hän ihmetteli aina uudestaan sitä, että nuo rautoihin kytketyt miehet olivat tavallisia ihmisiä. Ulkopuoliset olettivat, että heissä kaikissa oli erikoinen rosvon leima. Sellaisiakin oli, mutta useimmat olivat kuin varjossa kasvaneita. Heidän kertoessaan lapsuudestaan oli selvää, ettei monella ollut lapsuutta ollutkaan eikä sanottavaa nuoruuttakaan. Aina samaa harmaata toivottomuutta alusta loppuun. Kun eivät vanhemmat huolehtineet heistä, miksei yhteiskunta astunut tilalle?\nMathildan isäkin tunnusti useimpien tapausten liittyvän siihen, että huolenpito oli puuttunut kehitysvuosina. Kurjan lapsuuden jälkeen lähetettiin ihmiset varhain kerjuutielle, josta oli vain askel rikollisuuteen." (Ester Ståhlberg kirjassaan Mathilda Wrede)\nMathilda Wreden ja Matti Haapojan suhdetta on pidetty jopa eräänlaisena rakkaustarinana. Siinä kaksi ihmistä eri maailmoista tavoittelee toistensa puoleen, tuntien suurta houkutusta päästä mukaan siihen kaikkeen, mitä toinen edustaa - kokea toisen arvostus, luottamus ja rakkaus. Olihan heillä ikäerostaan ja muista suurista eroistaan huolimatta paljon yhteistäkin. He olivat kaksi yksinäistä sielua, oman tiensä kulkijoita kumpikin.\n"Matti ja Mathilda ne yhteen soppii,\npannaan ne sammaan vankikoppiin!"\nEpäilijät - hyvä ja paha vastakkain\nHaapoja ja Wrede suhtautuivat epäilevästi toistensa vilpittömyyteen. Haapoja ounasteli, että hän ja muut vangit olivat Wredelle vain välikappale, joiden avulla tämä hankki itselleen pyhimyksen sädekehää ja taivaspaikkaa. Tässä jo muutenkin kärsiviä vankeja käytettiin vain hyväksi.\nToisaalta, Matti Haapoja ei varmaankaan juurikaan elämänsä aikana ollut kokenut sellaista, että joku aidosti olisi välittänyt hänestä ja tuntenut kiinnostusta häneen ihmisenä, ei vain murhaajana. Haapoja varmasti tunsi tällaisesta, Mathilda Wreden osoittamasta mielenkiinnosta ja läheisyydestä iloa, vaikkakin hänen oli sitä vaikeaa tunnustaa.\nWrede puolestaan mitä ilmeisimmin ajatteli, että kaikissa, pahimmissa murhaajissakin, asuu syvällä sisällä hyvä, joka vain täytyy herättää ja saada esille - mutta miten se onnistui, jos toinen ei ollut suosiollinen herätykselle? Muutenhan koko Wreden uskonnolliselta ajattelulta olisi kadonnut pohja, jos hän ei olisi uskonut kaikkien mahdollisuuteen tavoittaa hyvyys ja Jumala, jonka edessä kaikki ovat tasa-arvoisia.\nKuva Kakolan kirkossa vuonna 2009 järjestetystä konsertista. Esiintyjinä Key Ensemble: Rachmaninov: Vigilia 1.\nKeskustelut kaksin vankien kanssa päättyivät 1913\nMathilda Wrede eli aikana, jolloin yhteiskunta muuttui vahvasti. Venäläiset viranomaiset halusivat ottaa lujemman otteen suomalaisesta yhteiskunnasta venäläistämisen nimissä. Lisäksi nouseva työväenliike oli viranomaisten ampumalinjalla. Tultaessa 1900-luvulle Wreden asema muuttui. Suurlakon ja Viaporin kapinan jälkeen vankiloihin tuli poliittisesti valveutuneita vankeja, jotka arvostelivat voimakkaasti niiden oloja. Vanginvartijat ryhtyivät ajamaan etujaan, mikä kiristi heidän ja virkamiesten välejä.\n"Mathilda Wrede lisäsi vankiloiden sisäistä hämminkiä ryhtymällä ajamaan vankien aseman parantamista ja nousemalla siten vankiloiden virkamiehistöä vastaan, jonka enemmistö oli häntä tähän saakka tukenut", tutkija Marjo-Riitta Antikainen kirjoittaa. Syyskuussa 1908 Wrede vuoti Argus-lehden kautta julkisuuteen kritiikkinsä terveydenhuolto-oloista Kakolassa, jota hän tässä suhteessa piti maan vankiloista surkeimpana. Eritoten Kakolan johtaja Viktor Nyberg, Wreden pitkäaikainen ystävä ja työn aktiivinen tukija, loukkaantui syvästi.\nWreden toiminnan politisoituminen koettiin entistä kyseenalaisemmaksi, kun sosiaalidemokraattien kansanedustaja Santeri Nuorteva esitti vuosina 1909 ja 1910 valtiopäivillä määrärahaa Wreden toiminnan tukemiseksi. Sosialistit ja Wrede niputtuivat vankeinhoitoalan edustajien näkökulmasta samaan yhteiskuntajärjestelmän vastaiseen rintamaan. Wredeä lähimpänä olleella työsaralla, Kakolassa, tilanne eskaloitui kesällä 1912 vankilakoksi. Nybergin mielestä Wredellä oli osuutta asiaan, ja näki entisen ystävänsä murentavan vankiloita kohtaan koettua kunnioitusta niin muurien sisä- kuin ulkopuolellakin.\nWrede sai osakseen arvostelua myös siksi, että hän oli vapaakirkollinen, joten osa arvostelusta tuli luterilaisen kansankirkon piiristä. Hän oli aluksi vankilanjohtaja Vihtori Nyberghin suosikki, mutta lehtikirjoitukset, poliittiset väärinymmärrykset ja vankien kapina aiheutti epäsopua. Joulukuun viimeisenä päivänä vuonna 1912 antamallaan määräyksellä vankeinhoitohallitus rajoitti huomattavasti vierailutoimintaa: "se salli poliisi-, hallinto- ja oikeusviranomaisten käydä vankiloissa, mutta rajoitti sankkaa joukkoa muuta väkeä: Mathilda Wredeä, Suomen Vankeusyhdistyksen jäseniä, Pelastusarmeijan ja NNKY:n kuoroja, sanomalehtien toimittajia, vankeinhoitoalalle aikovia ja rikollisuudesta tieteellisessä mielessä kiinnostuneita. Näin vuonna 1913 ovet vankilan muurien sisäpuolelle Mathilda Wredeltä sulkeutuivat, tai ainakin Wreden toimintamuodoista hänen tärkeimmäksi kokemansa, kahdenkeskiset keskustelut vankien kanssa, eivät olleet enää mahdollisia. Wrede loukkaantui, eikä halunnut mennä enää sisälle vankiloihin laisinkaan.\nTämän jälkeen Wrede suuntautui kansainväliseen rauhantyöhön ja osallistui Kansainvälisen sovintoliiton kokouksiin sekä toimi järjestön edustajana Suomessa. Sovintoliitto oli ensimmäisen maailmansodan alla perustettu kristillinen tunnustustenvälinen pasifistinen järjestö, joka vastusti asepalvelusta ja korosti Kristuksen rakkautta rauhan synnyttäjänä. Vuoden 1918 jälkeen hän auttoi myös Suomeen saapuneita venäläisiä emigrantteja. Hänen viimeisimmäksi työkseen jäi Venäjän vallankumouksen jaloista paenneiden ihmisten auttaminen Karjalankannaksella. Hän välitti apua sekä kuunteli pakolaisten murheita ja yritti järjestellä heidän elämäänsä.\nMathilda Wrede teki huomattavan elämänuran vankien auttajana ja oli aikansa merkittävä yhteiskunnallinen vaikuttaja. Mathilda ja hänen veljensä Henrik Wrede perustivat v. 1886 Kyminjoen varrelle Anjalaan "Toivolan", työttömien työ- ja turvakodin, joka oli tarkoitettu rikollisille. Toivola toimi runsaat kymmenen vuotta ja sen ansiosta lopetettiin suomalaisten rikosvankien karkottaminen Siperiaan. Vapaakirkollisista korostuksistaan huolimatta Wrede ei eronnut luterilaisesta kirkosta. Hänet haudattiin Anjalaan. Anjalan Kirkon luoteispuolella Kirkkovuorella sijaitseva vanha hautausmaa jäi jo 1800-luvun lopussa lähinnä Wrede-suvun käyttöön. Suvun punatiilinen hautakappeli on vuodelta 1860 (G.Th. Chiewitz). Lisäksi tunnelmallisella hautausmaalla on useita Wrede-suvun jäsenten hautoja muistomerkkeineen, mm. Kakolan vankien Mathilda Wreden haudalle pystyttämä obeliski vuodelta 1934.\nMathilda Wrede oli toivonut, että hänen hautajaisissaan luettaisiin Raamatusta Roomalaiskirjeen jakeet: "Juutalaisen ja kreikkalaisen välillä ei ole eroa. Kaikilla on sama Herra, ja häneltä riittää rikkautta kaikille, jotka huutavat häntä avukseen. Onhan kirjoitettu: Jokainen, joka huutaa avukseen Herran nimeä, pelastuu."\nMatti Haapoja yrittikin etsiä elämäänsä myös uskonnollista lohdutusta ja oli lyhyen aikaa jonkinlaisessa uskon töhröksessäkin, jos Pentti Haanpään ilmaus sallitaan. Kun Mathilda Wrede luki Raamatusta Matille auringosta ja luonnon kauneudesta, sai tämä kohtauksen, jossa kieriskeli koppinsa lattialla. Hän näyttää välillä poteneen jonkinlaista klaustrofobiaa, tehden murhansakin osittain tällaisessa pakkotilassa.\nIhan perustellusti voidaan esittää kysymys, että miten murhaajan uskoontulo auttaa hänen murhaamiaan, uhreja. Vai onko uskoontulon ainut tarkoitus se, että murhaaja saa omalle sielulleen rauhan ja kykenee elämään tekojensa kanssa. Ehkä uskoontulon konkreettinen hyöty voisi olla se, että murhaaja ei enää tee murhia. Hyvän ja pahan ikuisuuskysymyksiä, Mathilda Wreden ja Matti Haapojan suhteita on ansiokkaasti ja taiten ihmissielun syvyyksiä luotaillen tarkastellut Jussi Kylätasku näytelmässään Haapoja.\nMitä ilmeisimmin Haapoja ei lohtua elämäänsä Jumalan sanasta löytänyt, ainakin uskonnollinen herääminen jäi varsin lyhytaikaiseksi, mihin viittaa hänen karu loppunsa itsemurhan kautta. Tosin, voisihan ajatella juuri päinvastoinkin, eli niin, että uskonnollisen herätyksen kokenut mies ei kestänyt hirveää menneisyyttään ja näki itsemurhan ainoaksi mahdollisuudeksi. Kertoohan Ester Ståhlbergin Mathilda Wreden elämäkerta ihmispedosta, josta kesyyntyi katuva, jopa uskova syntinen - mutta ehkä sittenkin vain ohimenevän hetken ajaksi.\n*Kuva yllä Kakolan vankilan kirkko, Turku Copyright © Marko Vallius\nMathilda Wrede - Suomen merkittävimpiä suurnaisia\nMathilda Wrede on yksi Suomen suurimmista naisherättäjistä. Hänen vaikutuksensa oli voimakasta sivistyneistön, rikkaiden, aatelisten, vankien ja köyhien parissa. Wredestä alkoi jo hänen elinaikanaan muodostua kultti, eräänlainen ihannekansalaisen kuva. Wrede oli ehdolla myös Suuret Suomalaiset äänestyksessä. Tässä äänestyksessä hänen sijoituksena oli 87. vaikka hänelle olisi kuulunut voitto.\nMathilda Wreden muistolaatta Vaasassa. Kuva Johan Hagström. Sijainti: Rantakatu 6, arkkitehti C.A. Setterbergin piirtämän talon rannan puoleisessa seinässä. Mathilda Wrede vietti lapsuutensa talossa Rantakatu 6, kun hänen isänsä Carl Gustaf Fabian Wrede toimi Vaasan läänin kuvernöörinä (=maaherrana) vuosina 1863 - 1884.\nMuistolaatta on valmistettu Gretel Nymanin idean ja suunnitelman mukaan Th. Häggqvistin valimossa Vanhassa Vaasassa. Laatan hankki Odd Fellowjärjestön "Rebecka-looshi Nr 1 Matilda Wrede". Kuparilaatan koko on 55 x 35 cm.\nValtion taidemuseon kokoelmissa Ateneumissa on Alpo Sailon veistämä, marmorinen Mathilda Wreden muotokuva, 1914. Mathilda Wreden kuja tuli Helsingin vankilan viereen vuonna 2002. Mathilda Wreden katu puolestaan kunnioittaa Wreden muistoa Turussa. Kakolanmäellä Turussa on myös Mathilda Wreden puisto. Anjalan kartanon pohjakerroksessa on museoituna Mathilda Wreden huone. Laila Seppä on kirjoittanut vuonna 2004 näytelmän, nimeltään Mathilda Wrede. Mathilda Wredestä on tehty tv-elokuva, Matti ja Mathilda (1975). Toisen hänestä tehdyn tv-elokuvan nimi kuvaa häntä hyvin sattuvasti: Mitä pimeämpi yö - sen kirkkaammat tähdet (1991).\n"Hauta luodaan jälleen umpeen. Mathildan rakkaimmat puhuvat vielä lämpimiä sanoja. Laulut kaikuvat. Kukkia lasketaan kummulle. Kakolan vangeilta on tullut sydämenmuotoinen jättiläisseppele, keskessä iso M. Seppele on tehty sen katajan havuista, joka kasvaa vankilan pihassa, ja M kirjaimeen on pistetty kukkia, jotka vangit ovat itse kasvattaneet ja hoitaneet kopeissaan.\nJa nyt sitten Mathilda Wrede on siinä maassa, jossa taistelu on tauonnut, siinä maassa, jossa on avarat näkymät ja paljon valoa."\n*Kuva kappelista Copyright © Jari Koivunen\nKappeli Wreden hautausmaalla\nAnjalassa, Kirkkovuorella sijaitsee Wreden suvun kappeli ja hautausmaa, jonne myös Mathilda Wrede on haudattu. Hautausmaa on parin kilometrin päässä varsinaisesta kartanosta. Tälle vanhalle hautausmaalle on haudattu pääasiassa Wreden suvun jäseniä. Sen keskellä sijaitseva, punatiilinen kappeli on vuodelta 1860.\nMathildaan, kuten Matti Haapojaankin, liittyy useampiakin kummittelutarinoita. Niinpä, jos tämän tavattoman tunnelmallisen ja kauniin - mutta kieltämättä keskiyöllä pahaenteisen ja synkänkin - kappelin kiertää keskellä yötä 12 kertaa, koputtaen joka kierroksella oveen, alkaa sisältä kuulua luiden kolinaa. Kun sen jälkeen menee istumaan hautausmaan ruostuneelle rautapenkille, ilmestyy pian vierelle harmaa rouva.\nHaudoilla vaeltaa hiljaa joku\nWreden hautausmaa on kuin luotu yliluonnollisia kummitustarinoita varten. Päivällä, auringon kilossa ja leivosten livertäessä ja kumpupilvien alla leikkiä lyödessä, paikka on satumaisen kaunis ja kodikas. Mutta kun illan lähestyessä linnut vaikenevat, tuulet tyyntyvät, hämärä alkaa tihentyä ja varjot pitenevät - tunnelma alkaa muuttua tyystin toiseksi.\nSynkän metsän siimeksessä on nähty naisen hahmon kulkevan haudalta toiselle. Wreden hautausmaalla sijaitsee myös mystinen Pirun portti. Pirun kerrotaan tulevan portin kautta tarkistamaan, että löytääkö se itselleen ketään. Portin lähellä olevat puutkin ovat hieman kelottuneet, ja syyksi sanotaan sitä, että piru liikkuu portista niin usein, että jopa puut kavahtavat ja kelottuvat. Itse asiassa Pirun portti alunalkaen on tehty talvikäyttöön, koska se oli pienempi kuin pääportti ja siitä pääsi siten lumen takia helpommin sisälle. Erityisesti 1980-luvulla monet nuoret näkivät hautausmaan ruostuneella rautapenkillä istuvan harmaan rouvan. Viimeisimmät havainnot ovat ihan meidän päiviltämme.\nLähde YouTuben video - Vailla selitystä: Hautausmaalla aaveen nähnyt kertoo.\nEster Ståhlberg: Mathilda Wrede (Porvoo 1939)\nPäivi Mäkelä: Vankeinhoidon, säädyn, sukupuolen ja uskonnon historiaa Mathilda Wreden kautta\nMarjo-Riitta Antikainen: Sääty, sukupuoli ja uskonto. Mathilda Wrede ja yhteiskunnan muutos 1883-1913. Bibliotheca Historica 83, SKS.\nRisto Laine: Kuva Mathilda Wredestä täydentyy\nHurskainen, Eeva: Mathilda Wrede - Esikuvallisia kristittyjä: Mathilda Wrede\nTurun Paloi -22 Matti Haapoja ja Mathilda Wrede\nAntti Manninen: Mathilda Wrede levitti Jumalan sanaa vangeille\nJussi Kylätasku: Haapoja\nPertti Julkunen: Haapoja opettaa pahoja tekoja ja hyvää ymmärrystä


Kobo Elipsa, hybridisähköinen lukija, joka sisältää nyt muistikirjan [Analyysi] | Kaikki e-lukijat\nKobo Elipsa, hybridi-e-lukija, joka sisältää nyt muistikirjan [Katsaus]\nMiguel Hernandez | | e-lukijat, laitteisto\nKobo näyttää olevan päättänyt jatkaa vaihtoehtojen, raikkaan ilman ja uudistamisen tarjoamista siellä, missä muut e-kirjojen tuotemerkit ovat näyttäneet pysähtyneen jo vuosien ajan. Siksi emme ilmoita suurella ilolla kaikenlaisia uutisia, joita tämäntyyppiset laitteet saavat ajan myötä. Kerroimme sinulle äskettäin Kobo Elipsasta, hybridilaite, jolla Kobo haluaa uudistaa e-Reader-konseptin.\nKatsomme perusteellisesti uutta Kobo Elipsaa, e-kirjaa, joka muuttuu joskus kannettavaksi mielenkiintoisen kynän ja monien teknisten uutuuksien ansiosta. Löydä kanssamme perusteellisesti tämä uusi Kobo Elipsa ja kaikki sen vahvuudet sekä tietysti sen heikkoudet.\nTällä kertaa halusimme Liitä analyysiin video kollegoistamme Actualidad Gadgetista jossa näet laitteen purkamisen, laatikon sisällön ja ensimmäiset näyttökerrat nopeasti. Suosittelemme, että katsot sitä.\n1 Suunnittelu: Yhdistelmä mukavuutta ja hybridisaatiota\n3 Autonomia ja näkökokemus\n4 Sleep Cover ja Stylus, kaksi lisävarustetta, jotka muuttavat kaiken\nSuunnittelu: Yhdistelmä mukavuutta ja hybridisaatiota\nUusi Kobo-laite on tavalliseen tapaan valmistettu mustasta muovista, joka hylkii sormenjälkiä ja on siksi melko kevyt. Tämä tarkoittaa kokonaispainoa 383 grammaa, mikä on huomattavan kevyt tuotteelle, jonka koko on 193 x 227,5 x 7,6 millimetriä. Se tarjoaa meille noin 10,3 tuuman näytön, joka vastaa melkein kannettavan arkkia. Lisäksi pidimme uteliaana, että takana on sarja tyynyjä, jotka tukevat laitetta kirjallisesti samalla tavalla kuin toinen sivuista on ohuempi kuin toinen. "Paksempi" puoli on juuri siinä paikassa, missä USB-C-portti sijaitsee, samoin kuin ainoa painike, jonka se sisältää laitteen herättämiseksi ja lukitsemiseksi, kuten muut Kobon kirjat.\nKobo Elipsa on ollut meille mukava pitkien lukupäivien aikana, rehellisesti sanottuna olemme yllättyneitä koon antamasta kevyydestä, mutta meidän on sanottava, että asiat muuttuvat, jos käytämme sekä koteloa että lyijykynää, missä paino nousee kasvaa merkittävästi. Samalla tavalla suosittelemme, että jos aiomme käyttää sitä yksinomaan lukemiseen, käytämme sitä ilman leposuojaa, toisin sanoen vain kumisuojuksen kanssa, säästääkseen meille muita käsivarsien kipuja. Sama tapahtuu sen valtavan näytön koon kanssa, koska sillä on korostettu oikeanpuoleinen kehys, se antaa meille mahdollisuuden lukea löytämättä ryhtiä asennoille.\nKobo on työskennellyt niin pitkälle kuin mahdollista teknisten rajoitusten kanssa, mikä ei kuitenkaan tarjoa epätavallista laitteistokäyttöä, mutta lopputulos on yllättänyt meidät. Näytön osalta meillä on paneeli Sähköinen mustekirje 1.200, 10,3 tuumaa, yhteensä 26,16 tuumaa, joka tarjoaa meille resoluution 227 DPI ja 1404 x 1872 suhteessa.\nSisäisen muistin tasolla nautimme vähintään 32 Gt: sta, huolimatta siitä, että se näyttää olevan enemmän kuin tarpeeksi sähköisille kirjoille ja on, sitä voidaan säätää, jos työskentelemme PDF-tiedostojen ja omien muistikirjojen luomisen parissa (josta puhumme myöhemmin).\nKäsitelty siirtää kaiken tämänr monisydäminen jopa 1,8 GHz että Kobo on asentanut käyttöjärjestelmän, jossa ei ole juurikaan muutoksia, varsinkin jos verrataan sitä aiempiin versioihin, kuten Auraan, missä ne vain lisäävät uuden "Muistikirjat" -osion. Meillä on 1 Gt RAM-muistia joka liikuttaa käyttöjärjestelmää kevyesti ja jonka mukana on hyvä liitettävyys, kuten Wi-Fi ja USB-C-portti.\nAutonomia ja näkökokemus\nKobo Elipsa asennetaan 2.400 mAh: n paristoon, Mikä ei ole ollenkaan huono, jos otamme huomioon, että se on elektroninen kirja, ja varsinkin jos Kobo Comfort Light -näytön kirkkaus kasvaa jopa 10% kokonaismäärästä. Autonomia riippuu suurelta osin kynän käytöstä ja valaistuksen kirkkaudesta, emme kirjaimellisesti ole pystyneet kuluttamaan sitä, emmekä ole havainneet selvempää akun heikkenemistä kuin missään muussa Kobo-laitteessa, jos puhumme vain kirjojen lukemisesta.\nNäyttö, josta olemme aiemmin puhuneet, on parantunut huomattavasti valaistuksen suhteen, itse asiassa Kyseinen 10% on tarpeeton sisällön katseluun ulkona, ja sanoisin melkein, että se tuntuu minusta liian koska se saattaa jopa väsyttää meitä. Totuus on, että tästä Kobo Elipsasta löydämme mielestäni parhaan valaistuksen. Hyödyntämällä Comfort Light ja Night Mode -toimintoja voimme parantaa suvaitsevaisuuttamme lukemiseen epäsuotuisissa valaistusoloissa.\nSleep Cover ja Stylus, kaksi lisävarustetta, jotka muuttavat kaiken\nAnalysoitu paketti, joka on jo myynnissä Kobo-verkkosivustolla, lisää leposuojan, kannen, joka toimii ensinnäkin suojana Elipsalle ilman liikaa monimutkaisuutta ja johon voimme lisätä magneettisesti "verhon", joka Se toimii tukena kynällä ja Elipsalla, jos haluamme työskennellä sen kanssa. Testeissä vihreänä käytetyn vertailunahan laatu on yllättävä, samoin kuin sen helppo asennus. Olin yllättynyt siitä, että kynä voi helposti seurata meitä lepotilan läpi. Olen havainnut, että se on erittäin mukava ja miellyttävä käyttää, vaikka kuten olemme aiemmin sanoneet, jos aiomme lukea säännöllisesti, ihanteellinen on poistaa "verho" lepotilasta, joka estää ja aktivoi Kobon automaattisesti Elipsa, kun laitat sen päälle ja pois.\nStylus on puolestaan yksinkertainen laite, joka toimii paristoilla ja jonka autonomiaa emme rehellisesti tiedä tällä hetkellä. Mukana toimitettava akku on samassa laatikossa (jotain arvostettavaa), ja tämä on melko vakiokokoinen, mukava ja kevyt. Kärki on vaihdettavissa ja paineherkkä, ja se tuottaa melko tarkat tulokset huolimatta sähköisen mustenäytön '' viiveestä ''. Siten kynässä on kaksi suoraa painiketta, joilla on erilaiset toiminnot, ja sen avulla voimme muokata PDF-tiedostoja, luoda omia henkilökohtaisia muistikirjoja ja kirjoittaa myös suoraan luettavaan kirjaan.\nLukemiskokemukseni Kobo Elipsan kanssa on ollut suotuisa, vaikka kenties tämä onkin liian suuri e-kirja, jos aiomme käyttää sitä vain lukemiseen. Toisaalta, Meillä on hybridi, jossa on lisävarusteita, kuten kansi ja mahdollisuus hyödyntää kynän ominaisuuksia, jotka tekevät siitä melko pyöreän laitteen. Tuote, joka ei selvästikään ole keskittynyt käyttäjälle, joka aloittaa sähköisistä kirjoista, mutta se voi olla hyödyllinen plus käyttäjille, jotka ovat jo perehtyneet siihen.\nTäydellinen pakkaus, joka sisältää kynän ja lepotilan\nEnsimmäinen täysi hybridi markkinoilla\nAinutlaatuinen idea toistaiseksi markkinoilla\nUuden Carta 1200: n hyvä virkistystaajuus\nKäyttöliittymän esittelyopastus puuttuu\nHieman nopeampi vastaus tarvitaan käyttöjärjestelmässä\nKoko polku artikkeliin: Kaikki e-lukijat » laitteisto » e-lukijat » Kobo Elipsa, hybridi-e-lukija, joka sisältää nyt muistikirjan [Katsaus]\nKobo näyttää meille Kobo Elipsan "suoliston"\nKobo Elipsa, uusi folion kokoinen eReader


Käräjäoikeus antoi tuomionsa – Jari Sillanpäälle 24 000 euron sakot - Keskisuomalainen\nKotimaa 22.01.2018 13:13\nKäräjäoikeus antoi tuomionsa – Jari Sillanpäälle 24 000 euron sakot\nTangokuningas, entinen euroviisuedustaja ja Vain elämää -tähti on ollut huumekohun pyörityksessä syksystä asti.\nJari Sillanpää jäi kiinni huumeiden vaikutuksen alaisena ajamisesta syyskuussa. Kuva: Jussi Nukari\nElina Korkee, Tuuli Oikarinen / STT\nHelsingin käräjäoikeus tuomitsi maanantaina viihdetaiteilija Jari Sillanpään 50 päiväsakkoon rattijuopumuksesta, huumausaineen käyttörikoksesta ja kahdesta liikennerikkomuksesta. Sillanpään tuloilla sakkosumma on lähes 24 000 euroa.\nOikeus totesi, että Sillanpää käytti metamfetamiinia ja ajoi huumeen vaikutuksen alaisena Helsingin keskustassa viime syyskuussa. Lisäksi hänen hallussaan oli 0,3 grammaa metamfetamiinia.\nRikosnimikkeenä rattijuopumus kattaa myös huumausaineiden vaikutuksen alaisena ajamisen.\nLisäksi Sillanpää on tuomion mukaan pitänyt matkapuhelinta kädessään ajon aikana sekä ylittänyt keltaisen sulkuviivan autolla Helsingin Annankadulla tahallaan tai ainakin huolimattomuudesta. Tämän perusteella hänet tuomittiin kahdesta liikennerikkomuksesta.\nSillanpää myönsi syyllistyneensä kaikkiin rikoksiin.\nKotoa löytyi nesteytyspusseja\nSillanpään kolmeen asuntoon Helsingissä ja Vihdissä tehtiin rikosepäilyjen vuoksi viime syksynä kotietsintä, kertoi Ilta-Sanomat aiemmin.\nSillanpään asunnosta löytyi jäämiä valkoisesta jauheesta tietokonehuoneen pöydällä ja kaapista nesteytykseen soveltuvia nestepusseja. Esitutkinnassa todistajana kuultu rikostutkija kertoi lehden mukaan, että Sillanpää kertoi käyttävänsä nesteytystä palautumiseen useamman päivän biletyksen ja metamfetamiinin käytön jälkeen.\nRikostutkijan mukaan laulaja myös paljasti käyttäneensä ainetta jo pitkään. Esitutkinnassa Sillanpää ei kuitenkaan enää vastannut kysymykseen vuosien käytöstä.\nSuomi 100 -esiintyminen peruttiin\nTapauksen tultua julkisuuteen Sillanpää pyysi Facebookissa itse anteeksi.\n– Lehdissä on kirjoitettu, että minun epäillään syyllistyneen huumausaineen vaikutuksen alaisena ajamiseen. Tämä pitää paikkansa, vaikka kyseessä olikin hyvin vähäinen määrä, hän kirjoitti Facebook-sivuilleen tuolloin.\n– Tiedostan elämän rajallisuuden, ja intohimoisena ihmisenä hakeudun helposti uusien kokemusten pariin. Kunpa olisikin voimaa ja ymmärrystä tehdä elämässä aina vain oikeita valintoja.\nSillanpään huumeasioiden tultua julki Puolustusvoimat kertoi lokakuussa purkaneensa Sillanpään esiintymissopimuksen Suomi 100 -konserteissa. Puolustusvoimat kertoi, että sillä on nollatoleranssi huumausaineiden käyttöä kohtaan.\nSillanpää nousi julkisuuteen vuonna 1995, kun hänet valittiin tangokuninkaaksi. Hänen vuonna 1996 julkaistu esikoislevynsä Jari Sillanpää on edelleen Suomen myydyin äänite, jota on myyty huikeat 272 940 kappaletta. Sillanpää on edustanut Suomea myös Euroviisuissa 2004 kappaleella Takes 2 To Tango. Julkaistuja albumeja on kertynyt toistakymmentä.\nSiltsunakin tunnettu laulaja on 2010-luvulla tullut tutuksi myös Vain elämää -tv-sarjan ensimmäiseltä tuotantokaudelta vuonna 2012. Hän oli mukana myös uusimmalla tuotantokaudella viime syksynä.\nTunnettuihin hitteihin lukeutuvat muun muassa Satulinna, Kaduilla tuulee, Valkeaa unelmaa, Sinä ansaitset kultaa ja Vain elämää -cover Liekeissä.\nSillanpää tienasi vuonna 2016 yhteensä noin 285 300 euroa. Jos tulot ovat pysyneet suurin piirtein ennallaan, sakoista tulee maksettavaa noin yksi kahdestoistaosa Sillanpään tuloista.\nJuttua on korjattu. Sillanpää on kertonut pitkäaikaisesta huumausaineen käytöstään kotietsinnässä, ei esitutkinnassa, kuten jutussa aiemmin kerrottiin.\nJari Sillanpäälle syytteet epäillystä huumeissa ajamisesta


Uusi kummikoiramme Tosca | Faunatar\nUusi kummikoiramme Tosca\nFaunatar-ketjun kauppiaat ovat jo vuosia tukeneet suomalaisen eläinsuojeluyhdistyksen, Pro Animals Finland ry:n (PAFi) toimintaa. PAFi tukee Pro Animals Romaniaa (PAR), joka ylläpitää noin 600 koiran koiratarhaa Targu-Jiun kaupungissa Romaniassa. PAFi ei tuo Suomeen kodittomia koiria ja kissoja, vaan vie apua sinne, missä sitä tarvitaan. PAFin toimintaan on helppo osallistua kummikoiratoiminnan avulla. Kummiudessa voit itse valita kummikoirasi ja säännöllisillä kummimaksuilla tuet koko koiratarhan asukkeja.\nHobbie sai kodin\nFaunatar Entressen kummikoirana ollut Hobbie sai kesällä uuden kodin, joten kummiutemme päättyi Hobbien osalta, onneksi näin onnellisiin uutisiin! Hobbiella menee nyt hyvin, se on kotiunut uuteen kotiinsa hienosti ja Hobbiesta on kehkeytymässä oikein mallikas kotikoira. Ihania uutisia, olemme todella iloisia!\nKoska Hobbie ei enää kummiavun tarpeessa, mutta sadat muut koirat ovat, Faunatar Entresse otti välittömästi uuden kummikoiran.\nFaunatar Entressen uusi kummikoira on nimeltään Tosca.\nTosca on rauhallinen, mutta hyvin utelias neitokainen, joka mielellään seuraa vieraita lähellä ja odottaa kärsivällisesti omaa rapsutusvuoroaan.\nKoiratarhan ylläpitäjä, Carmena, pelasti Toscan tarhalleen kadulta, sillä Tosca oli vaarassa jäädä koirien pyydystäjien kynsiin. Onneksi niin ei ehtinyt käymään ja Tosca on nyt turvassa.\nMikäli olet kiinnostunut PAFin toiminnasta ja kummikoiran hankinnasta, kurkkaa PAFin sivuilta lisätietoja: www.proanimalsfinland.net\nKaikki Faunatar-ketjun kummikoirat tarinoineen ja kuvineen näet täällä: www.faunatar.fi/kummikoirat


Verkkosivuston käyttöehdot - Nursebuddy\nAlla olevat käyttöehdot ja tietosuojaseloste säätelevät tämän verkkosivuston ja sen minkä tahansa alasivujen (jäljempänä “Sivusto”) käyttöä, mukaan luettuna Sivustolta ladattu materiaali sekä mainokset ja sovellukset muilla sivustoilla. Jatkamalla tämän sivuston käyttöä osoitat, että olet lukenut nämä käyttöehdot ja tietosuojaselosteen, ja sitoudut noudattamaan niitä. Suosittelemme, että käyt tutustumassa näihin käyttöehtoihin ja tietosuojaselosteeseen ajoittain, saadaksesi tiedon mahdollisista tehdyistä muutoksista. Luethan huolellisesti nämä käyttöehdot ja tietosuojaselosteen, sillä ne asettavat velvoitteita ja sisältävät rajoituksia laillisista oikeuksista.\nLoikka Design Oy (y-tunnus 2482476-8, osoite Rautatienkatu 21 B, 33100 Tampere, Suomi, (jäljempänä “NurseBuddy”) tarjoaa tämän Sivuston asiakkailleen ja muille sidosryhmilleen.\nTämä Sivusto on tarkoitettu tarjoamaan muun muassa tietoa NurseBuddyn tarjoamista tuotteista, palveluista ja ratkaisuista sekä NurseBuddysta yrityksenä. Voit selata, jakaa ja kommentoida Sivuston sisältöä edellyttäen, että noudatat näitä Käyttöehtoja ja kaikkia soveltuvia lakeja.\nKaikki tämän Sivuston aineisto on tekijän-, tavaramerkki- ja muiden immateriaalioikeuksien sekä NurseBuddyn tai kolmansien osapuolien omistamien lisenssien alaista ja sovellettavan suomalaisen ja/tai muun paikallisen ja/tai kansainvälisen lainsäädännön suojaamaa. Kaikki oikeudet pidätetään, jollei niitä tässä erikseen myönnetä.\nMinkä tahansa tällä Sivustolla olevan aineiston käyttö kopioimalla, julkaisemalla, levittämällä, siirtämällä, muokkaamalla, tallentamalla tai käsittelemällä on kiellettyä ilman NurseBuddyn etukäteistä kirjallista suostumusta. Minkä tahansa tällä Sivustolla olevan aineiston luvaton käyttö tai levittäminen saattaa rikkoa tekijänoikeus-, tavaramerkki- ja/tai muita lakeja ja olla siviili- ja rikosoikeudellisten sanktioiden alaista.\nNurseBuddy ei myönnä sinulle mitään välitöntä tai välillistä patenttiin, tekijänoikeuteen, tavaramerkkiin tai luottamukselliseen tietoon perustuvaa oikeutta.\nKaikkea tälle Sivustolle lähettämääsi materiaalia, informaatiota tai muuta viestintää pidetään ei-luottamuksellisena, ei-yksinoikeuden alaisena, rojaltivapaana, peruuttamattomana, täysin alilisensoituna ja vapaasti käytettävänä (jäljempänä “Viestintä”). Siinä laajudessa, missä laki sallii, NurseBuddylla ei ole velvollisuuksia Viestintään liittyen.\nNurseBuddy voi vapaasti julkistaa, kopioida, levittää, yhdistää ja/tai muulla tavalla käyttää Viestintää yhdessä muun datan, kuvien, äänien, tekstin ja muiden siihen sisältyvien asioiden kanssa mihin tahansa kaupallisiin tai ei-kaupallisiin tarkoituksiin.\nNurseBuddy ei tarkista tai valvo minkään Viestinnän sisältöä eikä ota vastuuta siitä. NurseBuddy voi vapaasti oman harkintansa mukaisesti milloin tahansa poistaa mitä tahansa Viestintää tältä Sivustolta.\nLähettämällä mitä tahansa Viestintää tälle Sivustolle, sitoudut siihen, että (i) materiaali ei sisällä mitään laitonta tai muutoin julkaistavaksi kelpaamatonta; (ii) pyrit ennen minkään materiaalin lähettämistä parhaan taitosi mukaan skannaamaan ja poistamaan kaikki virukset ja muut saastuttavat tai haitalliset ominaisuudet; (iii) omistat materiaalin tai sinulla on rajoittamaton oikeus tarjota sitä NurseBuddylle; (iv) Viestintä ei ole halventavaa, virheellistä tai herjaavaa eikä se sisällä mitään laitonta, vahingollista, uhkaavaa, ahdistavaa, syrjivää, loukkaavaa, häpäisevää, pornografista tai säädytöntä materiaalia eikä se loukkaa minkään kolmannen osapuolen yksityisyyttä, yksilöllisyyttä, immateriaali- tai muita oikeuksia; (v) et esitä ketään toista henkilöä etkä manipuloi ylä- tai muita tunnisteita peittääksesi minkä tahansa toimittamasi Viestinnän alkuperää; ja (vi) et ryhdy toimenpiteisiin NurseBuddya vastaan lähettämäsi aineiston takia ja vapautat Nursebuddyn kaikesta vastuusta, jos kolmas osapuoli ryhtyy toimenpiteisiin NurseBuddya vastaan lähettämäsi aineiston takia.\nNurseBuddy voi liittää linkkejä muiden osapuolten omistamiin tai ylläpitämiin internet-sivustoihin. Jos avaat tällaisen linkin, sinun täytyy lukea ja hyväksyä kyseisen sivuston säännöt ennen sen käyttöä. Suostut myös siihen, että linkitettyjen sivustojen sisältö ei ole NurseBuddyn hallinnassa eikä se vastaa millään tavoin näitä sivustoja varten luodusta tai niissä julkaistusta aineistosta. Muiden omistajien sivustoihin vievät linkit eivät myöskään viittaa siihen, että NurseBuddy tukisi sivustoa tai siinä tarjottuja tuotteita tai palveluja.\nSIVUSTON SISÄLTÄMÄ AINEISTO TARJOTAAN LAIN SALLIMASSA ENIMMÄISLAAJUUDESSA “SELLAISENA KUIN SE ON” ILMAN MITÄÄN VÄLITTÖMIÄ TAI VÄLILLISIÄ TAKUITA MUKAAN LUKIEN TAKUUTA MYYNTIKELPOISUUDESTA, IMMATERIAALIOIKEUKSIEN LOUKKAAMATTOMUUDESTA TAI SOVELTUVUUDESTA MIHINKÄÄN TIETTYYN TARKOITUKSEEN. MIKÄLI SIVUSTO SISÄLTÄÄ LINKIN KOLMANNEN OSAPUOLEN SIVULLE, TÄLLAINEN LINKITYS ON VAIN KÄYTTÄJIEN HYÖDYKSI EIKÄ NURSEBUDDYLLA OLE MITÄÄN VASTUUTA TÄLLAISELLA VERKKOSIVULLA OLEVAN INFORMAATION SISÄLLÖSTÄ TAI TARKKUUDESTA.\nLAIN SALLIMASSA ENIMMÄISLAAJUUDESSA NURSEBUDDY EI MISSÄÄN TILANTEESSA OLE VASTUUSSA MISTÄÄN VAHINGOSTA, JOKA JOHTUU TÄMÄN SIVUSTON KÄYTÖSTÄ TAI KYKENEMÄTTÖMYYDESTÄ KÄYTTÄÄ TÄTÄ SIVUSTOA, MUKAAN LUKIEN MUTTA EI RAJOITETTUNA EPÄSUORAT JA VÄLILLISET VAHINGOT, KUTEN LIIKEVAIHDON MENETYS, TULON MENETYS, VOITON MENETYS, LIIKETOIMINNAN KESKEYTYMINEN TAI DATAN TAI TIEDON MENETYS.\nNurseBuddy ei myöskään takaa minkään tällä Sivustolla olevan materiaalin, kuten esimerkiksi minkään tekstin, kuvan, grafiikan, linkin tai muun asian, saatavilla oloa, oikeasisältöisyyttä tai täydellisyyttä. NurseBuddy voi milloin tahansa siitä ilmoittamatta tehdä muutoksia tähän Sivustoon tai siinä kuvattuihin tuotteisiin. NurseBuddy ei sitoudu päivittämään tällä Sivustolla olevaa informaatiota tai muuta materiaalia.\nNurseBuddy voi milloin tahansa muuttaa näitä Käyttöehtoja päivittämällä näitä. Mikäli Käyttöehtoja kuitenkin olennaisesti muutetaan, ilmoittaa NurseBuddy asiasta niiden yhteydessä. Jatkaessasi Sivuston käyttöä tällaisen ilmoituksen jälkeen, hyväksyt muutetut käyttöehdot. Mikäli et halua hyväksyä muutoksia, ainoa mahdollisuutesi on lopettaa Sivuston kaikenlainen käyttö.\nNurseBuddy varaa itselleen yksinomaisen oikeuden: (i) muuttaa näitä Käyttöehtoja; (ii) valvoa ja poistaa mitä tahansa sisältöä Sivustolta; ja/tai (iii) lopettaa Sivuston saatavuuden milloin tahansa ilman etukäteistä ilmoitusta.\nNurseBuddyn viivästyminen tai laiminlyönti ryhtyä toimenpiteisiin sinun tai muiden toimesta tapahtuneen Käyttöehtojen rikkomisen osalta ei tarkoita oikeuksista luopumista eikä rajoita NurseBuddyn oikeuksia liittyen tällaiseen rikkomukseen tai mihin tahansa myöhempiin rikkomuksiin.\nKaikki näitä Käyttöehtoja koskevat kysymykset ja huomautukset tulee lähettää osoitteeseen privacy@nursebuddy.fi.


Kaunis arki kotiisi: Tunnelmia\nLähettänyt Merja K klo 15.51\nVastasiivottu koti kauneimmillaan!\nPidän todella paljon tuosta tummasta seinästä. Nyt kun ulkokukat on siivottu pois olen alkanut ostaa taas aktiivisemmin kukkia sisätiloihin, kummasti piristävät. Tänään ollaan täälläkin nautittu sateen ropinasta kynttilöitä poltellen ja villasukkia jalassa pitäen :)\n23. syyskuuta 2012 klo 16.05\n23. syyskuuta 2012 klo 16.07\n23. syyskuuta 2012 klo 16.08\nvastasiivottu koti on kyllä nautinto!! Kivat kuvat. Pidän värikkäästä isosta öljymaalauksesta!\nAnniK, villasukat jalassa täälläkin, tosin ne vaihtuvat ihan juuri sporttisempiin versioihin, aion nimittäin suunnata tuotapikaa punttisalille :)\nKiitos Irmastiina & Askartelin itte!\nLouise, taulu on ihana väriläiskä muuten "simppelisti" sisustussa kodissamme. Tykkään niin kovasti sen väreistä!\n23. syyskuuta 2012 klo 17.01\nKaunis koti teillä ja niin kauniita kuvia myös!\nTakkatuli, kynttilät ja villasukat tekee syksystä niin tunnelmallisen:) Ei haittaa vaikka pihalla sade ropisee.\nKeräilin koko kesän kukkia pihalta maljakkoon, mutta kohta loppuu pihalta kukkivat kukat ja on aika siirtyä kukkakaupan leikkokukkiin:)\nMukavaa syyskuuun jatkoa!\nTuollainen siivouspäivä tekisi terää täälläkin. Minä olen kerännyt viikonlopun energioita kesäkodissa ja sen päälle voisi tuollainen touhu onnistuakin!\n23. syyskuuta 2012 klo 19.36\nSusanne, minä hyödynnän ihan liian laiskasti luonnonantimia tuolla kukkasaralla. Ensi kesänä yritän ryhdistäytyä silläkin saralla :)\nNonna, energistä viikkoa myös sinulle!\n23. syyskuuta 2012 klo 20.02\nYhdyn edellisten mielipiteisiin, että kauniin tunnelmallinen koti ja kauniit kuvat! Heräsi mielenkiinto tuohon valaisimeen takan vierustalla. Mistä tuollaisia saa tai minkä merkkinen valaisin on? Pitäisi löytää olkkarin korkeaan tilaan joku valaisin ja tuntuu ettei millään löydy :/.\n23. syyskuuta 2012 klo 20.36\nKiitos Saila! Valaisimet on hankittu talomme rakentamisen yhteydessä yli 10 v sitten Candela Decorista. Pidän niistä kovasti ja mielestäni ne sopivat hyvin takan kanssa yhteen.\n23. syyskuuta 2012 klo 21.53\nNoista sinun tunnelmantekijöistä olen samaamieltä. Meilläkin syttyi kynttilät ja orkideani kukoistaa , ihanaa syksyn tunnelmaa.\n23. syyskuuta 2012 klo 21.56\nSirkkis, orkideaa minä itse en saa kukoistamaan. Kokeiltu on, mutta ei onnistu :)\n24. syyskuuta 2012 klo 11.55\nVIIDESSADAS lukija ilmoittautuu ja vilkuilee tarkemmin blogiasi..ihania vinkkejä sain jo tännekin päin :)\n25. syyskuuta 2012 klo 13.33\nTervetuloa, kiva kun tulit lukijaksi! Näyttääpä hyvältä tuo pyöreä 500 :)\n25. syyskuuta 2012 klo 19.36


Požarkskin kotletista | Kikas\nPOŽARSKIN kotletti kuuluu Kikasen kotlettisarjaan. Tuote on teollisesti tuotettu ja valmiiksi paistettu kulinaarinen lihatuote, joka on leivitetty vaalean leivän muruilla. Kotletit sopivat koko perheelle. Aseta kotletit pannulle, lämmitä, ja ruoka on valmis. Tarjoile salaatin, perunoiden ja erilaisten kastikkeiden kanssa.\nEri valmistajat valmistavat Pozarskin kotlettia sian- tai linnunjauhelihasta tai muusta jauhelihasta. Tuote sisältää valkuaisaineita, mineraaleja, vitamiineja ja ravintoaineita ja takaa hyvän ja täyteläisen olon koko päiväksi.\nMiksi kotletin nimi on Pozarski?\nLegenda kertoo, että kun Venäjän hallitsija Nikolai I matkusti Moskovaan, hän pysähtyi Torzhokissa, kaupungissa, jossa kievaria piti isäntä nimeltä Požarski. Nikolai I tilasi lounaaksi vasikanlihakotletteja. Požarski kuitenkin huomasi, että häneltä oli juuri päässyt vasikanliha loppumaan, ja korjatakseen tilanteen hän valmisti kotletit kananjauhelihasta. Hallitsija piti ruoasta niin paljon, että hän nimitti kotletit Požarskin kotleteiksi. Myöhemmin samassa kievarissa pysähtyivät myös Puškin ja hänen vaimonsa, jotka olivat matkalla Pietarista Moskovaan, ja molemmat kehuivat erittäin herkullisia Požarskin kotletteja.\nVanhan reseptin mukaan kotletit valmistettiin seuraavasti:\nOtettiin kokonainen raaka kana, poistettiin nahka, irrotettiin liha luista ja koko liha puristettiin jauhelihakoneen läpi. Jauhelihaan sekoitettiin pippuria ja suolaa, voita tai öljyä ja yksi kananmuna. Liha jätettiin hetkeksi maustumaan. Sitten otettiin yhtä kanaa kohden 100–120 g vaaleaa leipää, joka pehmennettiin puolessa lasillisessa maitoa. Maidossa pehmennetty vaalea leipä sekoitettiin jauhelihan kanssa yhtenäiseksi massaksi, josta muotoiltiin kotletteja. Kotletit kastettiin vatkattuun munaan ja leivitettiin kuivatuilla vaalean leivän kuutioilla, paistettiin 4–5 min, ja kotletti oli valmis.\nKõigi õigustega © Kikas OÜ 2022


Ottelukaaviossa odotti israelilainen vastustaja – Saudi-Arabian judoka luovutti | Rion olympialaiset | HS\nKosovon Majlinda Kelmendi voitti poliittisesti jännitteisen 52-kiloisten sarjan Rion judoturnauksessa. Mitali on Kosovon historian ensimmäinen olympialaisissa.\nSaudi-Arabian Joud Fahmy luovutti Rion olympialaisten judoturnauksessa juuri ennen ensimmäisen kierroksen kamppailua Mauritiuksen Christianne Legentiliä vastaan.Saudien urheiluliiton mukaan vetäytymisen syynä oli loukkaantuminen. Israelilainen Times of Israel -lehti kuitenkin väitti, että Fahmy vetäytyi turnauksesta sen vuoksi, että toisella kierroksella vastaan olisi tullut Israelin Gili Cohen.Saudi-Arabian ja Israelin välit ovat hyvin jännitteiset. Arabimaa ei ole tunnustanut Israelin itsenäisyyttä. Saudi-Arabian kansalaiset eivät saa matkustaa Israeliin, eikä israelilaisille vastaavasti myönnetä viisumia Saudi-Arabiaan. Maiden suhteita on yritetty parantaa neuvottelemalla.Mahdollisesti poliittisesta episodista hyötyi ainakin Legentil. Hän pääsi ensimmäiseltä kierrokselta jatkoon siis luovutuksella, minkä jälkeen hän kukisti nopeasti Cohenin toisella kierroksella. Legentil hävisi kuitenkin seuraavalla kierroksella Kosovon Majlinda Kelmendille, joka voitti lopulta 52-kiloisten olympiakullan. Joud Fahmy on yksi neljästä saudiarabialaisesta naisurheilijasta Riossa. Lontoon kisoissa heitä oli vain kaksi. Saudi-Arabia sääntelee vahvasti naisten julkista urheilua, vaikka aivan viime vuosina rajoituksia on hieman höllennetty.Fahmyn vetäytymisen syitä arvuutteli muun muassa Daily Mail israelilaisen Times of Israelin artikkeliin tukeutuen.


Tervola ja Salo saavat kiitosta perheiden päivänä - Mannerheimin Lastensuojeluliitto\netusivu / Ajankohtaista / Tervola ja Salo saavat kiitosta perheiden päivänä\nTervola ja Salo saavat kiitosta perheiden päivänä\nMLL:n piirit palkitsevat perheiden päivänä kuntia, joissa lasten ja perheiden asiat on hoidettu hyvin. Tänä vuonna Lapin piirin Kiitos kunnalle -palkinto menee maakunnan lapsiystävällisimpään kuntaan Tervolaan. Tervolassa otetaan upeasti lapset ja lapsiperheet huomioon olivat perustelut palkinnolle.\nVarsinais-Suomen piiri kiittää perheiden päivänä kuntaa, joka on osoittanut halunsa olla edistyksellinen ennaltaehkäisevässä lastensuojelutyössä. Tänä vuonna kiitokset menevät Salon kaupungille, jossa on rohkeasti ja ennakkoluulottomasti etsitty keinoja perheiden palveluiden parantamiseen. Lisäkiitoksen Salo saa tavoitteellisesta yhteistyöstä järjestöjen kanssa.\nKansainvälinen perheiden päivä